title: François Hesnault

text: François Hesnault (s. 30. joulukuuta 1956 Neuilly-sur-Seine, Ranska) on entinen ranskalainen moottoriurheilija ja Formula 1 -kuljettaja. Hän osallistui F1-urallaan 21 osakilpailuun saavuttamatta ainuttakaan MM-pistettä. Hesnault selviytyi maaliin parhaimmillaan seitsemäntenä Hollannin GP:ssa 1984.


title: François Hesnault

text: Hesnault aloitti F1:sissä Ligier-tallissa kaudella . Seuraavalla kaudella tie johti Brabham-talliin, mutta tulokset eivät olleet kovinkaan vakuuttavia ja Hesnault sai lähteä tallista. Hän pääsi vielä ajamaan uransa viimeisen kilpailun Saksan GP:hin 1985 Renault'n kolmannella autolla.


title: Markus Helanen

text: Markus Helanen (s. 27. huhtikuuta 1976 Helsinki) on entinen jääkiekkoilija. Maalivahtina liigatasolla pelannut Helanen kohosi julkisuuteen lokakuussa 2007, jolloin hänen urheilussa saamansa aivovamma ja siitä alkanut korvauskiista vakuutusyhtiön kanssa uutisoitiin. Kiistaa on pidetty eräänlaisena ennakkotapauksena, sillä vaillinainen vakuutusturva voisi olennaisesti vähentää motivaatiota ammattilaisurheiluun.


title: Markus Helanen

text: Harjoitusottelussa venäläistä Pietarin SKA:ta vastaan 20. elokuuta 2005 Helanen törmäsi oman pelaajan kanssa voimakkaasti oman maalin takana. Hän pelasi erän loppuun, mutta alkoi pukukopissa puhua sekavia, minkä lisäksi hänen silmänsä harittivat.


title: Markus Helanen

text: Onnettomuuden jälkeen Helanen kertoo kärsineensä vakavista muistiongelmista sekä keskittymisvaikeuksista. Yksin elävällä Helasella on vaikeuksia selviytyä arkiaskareista, mutta vakuutusyhtiö Pohjolan mukaan hän pystyisi yhä pelaamaan jääkiekkoa pääsarjatasolla. Hänet tutkinut neurologian dosentti Jukka Turkka kuitenkin pitää Markus Helasta täysin työkyvyttömänä kiekkoilijan ammattiinsa.


title: Markus Helanen

text: IS Veikkaaja toi Helasen tarinan julkisuuteen 22. lokakuuta 2007, ja sen jälkeen kiistanalaisiin aivovammatapauksiin perehtynyt juristi Hannu Kokko otti Helasen tapauksen hoitaakseen.


title: Markus Helanen

text: Helasella on urheiluhallinnon kandidaatin koulutus.


title: Markus Helanen

text: SM-liigassa Helanen on edustanut Jokereita, Pelicansia ja Lukkoa sekä pelannut Pohjois-Amerikassa yliopistosarjaa. Siellä hänet valittiin kahdesti yliopistojoukkueensa parhaaksi pelaajaksi kauden päätteeksi. Helanen oli Mestiksen tähtikentällisen maalivahti, ja vuonna 2002 hänellä oli sarjan paras torjuntaprosentti.


title: Niin vähän on aikaa

text: Niin vähän on aikaa on suomalaisen Pepe & Paradise -yhtyeen debyyttialbumi. Se julkaistiin vuonna 1972.


title: Niin vähän on aikaa

text: Kaikki sävellykset ja sovitukset Henrik Otto Donner.


title: Erikoiset

text: Erikoiset on suomalaisen laulajan Irwin Goodmanin kokoelma-albumi. Se julkaistiin vuonna 2001. Albumi sisältää Irwinin harvinaisimpia kappaleita.


title: Aristoteleen teologia

text: Aristoteleen teologia () oli Aristoteleen nimiin laitettu uusplatonilainen teos, joka koostui tosiasiassa Plotinoksen "Enneadien" IV-VI materiaalista, sekä Porfyrioksen kommentaarista, jotka oli käännetty arabian kielelle. Teoksella oli suuri vaikutus varhaiseen islamilaiseen filosofiaan, koska islamilaiset oppineet olivat kiinnostuneita Aristoteleen ajattelusta. Muun muassa al-Kindi ja Avicenna saivat vaikutteita teoksesta. Kääntäjä pyrki yhdistämään Aristoteleen ajatuksia Plotinoksen ajatuksiin samalla, kun pyrki tekemään Plotinoksesta yhteensopivan kristinuskon ja islamin kanssa, mistä seurasi ainutlaatuinen synteesi.


title: Aristoteleen teologia

text: "Aristoteleen teologia" muodostaa yhdessä "Kirje jumalallisesta tieteestä" ja "Kreikkalaisen viisaan sanontoja" -nimisten teosten kanssa "Arabialaisen Plotinoksen" ("Plotiniana Arabica") nimellä tunnettujen kirjoitusten joukon. Eräiden tutkijoiden mukaan ne on koonnut kristitty Ibn Na'ima al-Himsi ja niitä on muokannut islamilainen al-Kindi. "Aristoteleen teologiasta" tunnetaan myös pidempi versio, jonka kirjoittajaa ei tunneta. Shlomo Pinèsin mukaan se saattaa olla ismailiittien kirjoittama. Paul Fentonin mukaan se saattaa sen sijaan olla peräisin egyptiläisiltä juutalaisilta.


title: Aristoteleen teologia

text: "Aristoteleen teologian" lisäksi aristoteelista ja uusplatonista ajattelua yhdisteltiin myös Aristoteleen "Sielusta"-teoksesta tehdyssä arabiankielisessä parafraasissa. Näin aristotelismi välittyi varhaiseen islamilaiseen ja varhaiskeskiajan länsimaiseen filosofiaan hyvin uusplatonilaisesti värittyneenä.


title: Las Palmas (albumi)

text: Las Palmas on suomalaisen laulajan Irwin Goodmanin studioalbumi. Se julkaistiin vuonna 1972. Levyltä suuriksi hiteiksi nousivat ”Oli simmarit, sammarit, kummarit ja pipo”, nimikappale ”Las Palmas”, ”Vielä Yhdet” ja ”Laulajan Testamentti”.Valokuvat: Olavi Kaskisuo


title: Las Palmas (albumi)

text: Kansi: Aimo Taleva


title: Helminauhasalama

text: Helminauhasalama on harvinainen maasalama, jonka purkauskanava näyttää katkeilevan helminauhan tapaan.


title: Työntöveturi

text: Työntöveturi on jyrkkänousuisilla rautateillä käytetty erityisveturi.


title: Työntöveturi

text: Veturityyppiä käytetään erityisesti vuoristoseuduilla. Kysymyksessä on yleensä erityisellä hidasvälitteisellä vaihteistolla, erikoisjarruilla ja joskus myös erityisesti tarkoitukseen suunnitelluilla pyörillä varustettu veturi, joka nousuissa pystyy työntämään junarungon ylös jyrkkääkin nousua ja vastaavasti laskeutuessa jarruttamaan sitä.


title: Työntöveturi

text: Menetelmällä korvattiin jo 1920-luvulta alkaen entiset vaijerihinaukset, jotka oli jo todettu vaikeiksi ja jopa vaarallisiksi käyttää.


title: Työntöveturi

text: Joillakin rautateillä on olemassa erillisiä, irrallaan liikkuvia työntövetureita, joiden avulla raskaatkin junat pääsevät liikkeelle sateen liukastamillakin kiskoilla. Näissä vetureissa on joskus ulkopuolinen voimamittari, josta kuljettaja näkee ettei työnnä liian suurella voimalla. Tällaiset työntäjät eivät kytkeydy itse junaan vaan työntävät irrallaan ja jättäytyvät vauhdista heti kun niin sopii .


title: Työntöveturi

text: Yhdysvalloissa noustiin metsätyömailla voimakkaimmilla Shay-höyryvetureilla jopa sadan promillen nousuja eli kymmenen senttiä ratametriä kohti -kaltevuuksia; näissä vetureissa oli hammasvaihteistot. Tämä on paljon, koska jo 12 promillen eli 1,2 sentin nousu metriä kohti katsotaan normaali- ja leveillä raiteilla jyrkäksi.


title: Työntöveturi

text: Samoin Suomessa on käytetty työntövetureita: ennen Hr1 -veturien tuloa Helsingissäkin jouduttiin suurimpien junien taakse asettamaan irrallinen järjestelyveturi - Vr1, myöhemmin Vr5 tai Tk3, koska Helsingin ja Hyvinkään korkeusero on yli 100 metriä - mikä merkitsee keskiarvona kahden promillen nousua.


title: Työntöveturi

text: Höyryveturikaudelta on monta tarinaa kuinka raskaat junat rullasivat vapaalla koko matkan Hyvinkäältä Helsinkiin - nykyinen vilkas liikenne ei salli moisia kokeiluita.


title: Työntöveturi

text: Työntöveturi jättäytyi kyydistä yleensä Käpylän aseman kohdalla ja palasi varikolle tai Helsinkiin. Hr1 -vetureita ei kuitenkaan riittänyt kaikkiin juniin, joten työntäjää tarvittiin.


title: Työntöveturi

text: Vasta noin vuonna 1960, kun väkivahvat Dr12 -veturit saatiin vetämään pikajunia, voitiin työntöveturien käyttö tällä rataosalla lopettaa.


title: Työntöveturi

text:
Myös Jyväskylässä Haapamäen suuntaan oli raskas 12 promillen nousu; siellä jopa Dr12 -veturitkin tarvitsivat työntöapua raskaimpien puutavarajunien edessä. Tavallisimmin joku asemapäivystäjinä olleista Dv15 -vetureista lähetettiin asialle: se ei kytkeytynyt junaan, vaan työnsi vain takaa irrallisena aina hiukan ohi entisen Köhniönjärven aseman. Siellä rata tasoittui ja tavarajuna pääsi vauhtiin joten työntäjä saattoi jättäytyä irti ja palata Jyväskylään.
Nykyisin käytetty kolmoisveto mahdollistaa rankatkin nousut; mm. Vilppulan ja Kolhon välillä on 12,5 promillea nouseva kolmen kilometrin mittainen Pollarin mäki.


title: Anders Nohrborg

text: Anders Nohrborg (9. toukokuuta 1725 Norberg, Ruotsi – 30. marraskuuta 1767 Folkärna, Ruotsi) oli ruotsalainen pappi, Tukholman suomalaisen seurakunnan apulainen ja hovisaarnaaja. Nohrborg tunnetaan postillastaan, jota ovat lukeneet Suomessa etenkin rukoilevaiset ja heränneet.


title: Anders Nohrborg

text: Tiedot Nohrborgin elämänvaiheista ovat varsin niukat. Hän oli pappissukua sekä isän että äidin puolelta. Hän opiskeli Uppsalan yliopistossa. Hänet vihittiin papiksi ja hänet määrättiin apupapiksi Tukholman suomalaiseen seurakuntaan vuonna 1854. Tässä toimessa hän oli vuoteen 1865 asti, jolloin hänet nimitettiin ylimäräiseksi hovisaarnaajaksi. Nohrborg oli tuolloin jo sairastunut tuberkuloosiin.


title: Anders Nohrborg

text: Nohrborg ehti ennen kuolemaansa aloittaa postillan valmistelun. Testamentissaan hän antoi sukulaisilleen ohjeita sen loppuun saattamiseksi. Vuonna 1771 hänen veljensä Daniel Nohrborg julkaisi postillan "Den Fallna Människans Salighets-Ordning, Föreställd Uti Betraktelser Öfver de Årliga Sön- och Högtids-Dagars Evangelier". Postillassa oli ylihovisaarnaaja Gabriel Rosénin esipuhe. Nohrborgin postillasta tuli menestys. Siitä on otettu Ruotsissa 21 painosta, niistä uusin 1966–1969. Postilla on käännetty suomeksi ja norjaksi.


title: Anders Nohrborg

text: Postillan saarnat eivät ole kirkkovuoden mukaisessa järjestyksessä, vaan systemaattis-teologisessa järjestyksessä, joka perustuu niin sanottuun autuuden- tai armonjärjestykseen, lat. "ordo salutis", johon postillan nimikin viittaa. Järjestys kuvaa kristityn hengellisen kehityksen vaiheita kutsusta ja heräämisestä uskoon. Postillassa on myös kirkkovuoden pyhien luettelo ja kunkin pyhän kohdalla viittaus siihen kuuluvaan saarnaan. Nohrborgin on katsottu saaneen vaikutteita mm. Christian Scriveriltä ja J. J. Rambachilta sekä pietisteiltä ja herrnhutilaisilta.


title: Anders Nohrborg

text: Osmo Tiililä luonnehtii Nohrborgin postillaa "kansanomaiseksi dogmatiikaksi, jolla on ollut sekä Ruotsissa että meillä suuri merkitys luterilaisen opinkäsityksen lujittajana". Pietistisistä saarnakirjoista Nohrborgin postilla eroaa teologisen painotuksensa takia. Esimerkiksi ensimmäisessä saarnassa käsitellään kaikki keskeiset kristologiaa koskevat harhaopit, myös uskonpuhdistuksen jälkeiset kiistat. Hän esittää saarnoissaan selkeitä ja perusteltuja teologisia kannanottoja. Teologisen painotuksen ohella Nohrborg myös puhuttelee lukijaa, esittää epäilijän ongelmia ja vastaa niihin.


title: Anders Nohrborg

text: Postillan yhdeksän jaksoa jakautuvat kahteen pääosaan. Ensimmäiset neljä jaksoa käsittelevät Kristusta sekä ihmisen tilaa heräämättömänä, heräämistä sekä uskon kasvamista ja uskon koetuksia. Toinen pääosa keskittyy uskovan elämään, iloihin, koettelemuksiin, kristilliseen käytökseen sekä suhtautumista kuolemaan ja viimeiseen tuomioon.


title: Anders Nohrborg

text: Yksittäisiä Nohrborgin postillan saarnoja julkaistiin suomeksi useaan otteeseen, ensimmäiset vuonna 1780. Koko postillan suomennos ilmestyi vuonna 1848. Sen käänsi Inarin seurakunnan kappalainen Joseph Wilhelm Durchman, tunnetun herännäispapin Frans Oskar Durchmanin veli. Postillaa käytettiinkin paljon heränneiden keskuudessa yleensä ja erityisesti Kainuussa. Myös rukoilevaiset ovat käyttäneet Nohrborgin postillaa.


title: Frontiers

text: Frontiers voi tarkoittaa muun muassa seuraavia asioita:


title: Q-Continuum

text: Q-Continuum on helsinkiläinen vuonna 2002 perustettu funk-yhtye. Yhtyeeseen kuuluvat laulaja-kosketinsoittaja Tuomo Prättälä (alias "Organ Kane"), kitaristi Aki Haarala, basisti Heikki Laine ja rumpali Mikko Kaakkuriniemi. Lisäksi yhtyeen levyillä esiintyvät muun muassa trumpetisti Verneri Pohjola, pasunisti Ilmari Pohjola sekä laulaja Emma Salokoski.


title: Q-Continuum

text: Q-Continuum sai alkunsa nu-soul-yhtye Quintessencen tehdessä ensimmäistä albumiaan "Talk Less Listen More". Quintessencen rytmisektion – eli Q-Continuumin jäsenistön – jamisessio päätyi albumille kappaleeksi "Funky Ass Guitar", ja miehet saivat studioaikaa Finvoxista uudelle yhtyeelleen. Eri tyylistä funk-materiaalia syntyi runsaasti, ja tuottajakaksikko Nestor eli Prättälä ja Haarala alkoivat koostaa kappaleita.


title: Q-Continuum

text: Alun perin yhtyeen oli tarkoitus julkaista vain yksi tai kaksi muutaman kappaleen EP-levyä. Ensimmäinen, kolmen kappaleen "Organ Kane presents: The Quintessential Grooves vol. 1" julkaistiin joulukuussa 2003. Edelleen julkaisujen piti jatkua EP:inä, mutta materiaalia oli syntynyt niin paljon, että yhtye julkaisi joulukuussa 2004 tupla-CD:n "Organ Kane's Quintessential Grooves". Yhtyeen toinen EP "Love in Fashion" julkaistiin tammikuussa 2005.


title: Q-Continuum

text: 1. helmikuuta 2006 julkaistiin Q-Continuumin toinen albumi "Q-Continuum presents: This Is The Marienhof". Levyllä vierailivat muun muassa räppärit Paleface, Don Johnson Big Bandin solisti Tommy Lindgren (taiteilijanimellä "Father Metro"), Puppa J ja Axl Smith. Albumi kävi Suomen virallisen albumilistan sijalla 35. Albumin kappale "Girls (Ladies)" on julkaistu CD-singlenä.


title: Torsten Andersson

text: Torsten Andersson (6. kesäkuuta 1926 – 30. toukokuuta 2009 Hörby, Ruotsi) oli ruotsalainen taidemaalari, joka asui Benarpissa lähellä Hörbytä Skånessa.


title: Torsten Andersson

text: Andersson opiskeli 1945 Otte Sköldin taidekoulussa, 1947 Tanskan kuninkaallisessa taideakatemiassa Kööpenhaminassa ja 1946–1950 Tukholman Kuninkaallisessa taidekorkeakoulussa hänet 1960 nimitettiin Kuninkaallisen taidekorkeakoulun professoriksi ennätyksellisen nuorena. Yritettyään uudistaa opetusta hän luopui professuurista 1966 ja muutti Benarpiin Hörbyhyn.


title: Torsten Andersson

text: Vuosiin hän ei maalannut ollenkaan, mutta 1970-luvulla hän löysi taiteen uudestaan. 1990-luvulla hän lahjoitti parikymmentä suurta maalausta Malmön taidemuseolle, jolla siten on merkittävin Anderssonin töiden kokoelma.


title: Torsten Andersson

text: Kesäkuussa 2007 tuli tieto, että Torsten Andersson saisi vuoden 2008 Carnegien taidepalkinnon. Palkinnon jako tapahtui Helsingissä 25. lokakuuta 2007.


title: Torsten Andersson

text: Andersson kuoli 31.5.2009 Hörbyssä 82-vuotiaana. Hän oli aktiivinen loppuun saakka ja asetti näytteille töitään vielä viime keväänä.


title: Torsten Andersson

text: Torsten Andersson omistautui yksinomaan maalaamisen tutkimiselle ja etsi koko uransa ajan sitä, mitä hän sanoi ”kielekseen”. Hänen mukaansa jokaisen taiteilijan tulisi etsiä sitä. Monen mielestä maalaaminen on tullut yksivärisyyden vuoksi (esimerkiksi Yves Klein) tiensä päähän, ja Torsten Andersson "otti tehtäväkseen" löytää maalaustaiteelle uuden tien, kuten hän asian ilmaisi. 1960-luvun alussa hän saavutti läpimurron teoksillaan "Måsen" (Malmön taidemuseossa), "Källan" (Tukholman nykytaiteen museossa) ja "Molnen mellan oss".


title: Torsten Andersson

text: Sittemmin hän maalasi muotokuvia kuvitteellisista veistoksista. Nykytaiteen museon Moderna-näyttelyssä 2006 häneltä oli esillä maalaus, jossa oli keskellä T:n muotoinen ja verinen mestauspölkky. T tarkoittaa Torstenia ja mestauspölkky edustaa sitä uhria, jonka taiteilija antaa työnsä kautta.


title: Torsten Andersson

text: Torsten Anderssonin maalaukset näyttävät pinnallisesti katsoen sotkuisilta ja hätäisesti tehdyiltä, mutta joka maalauksen takana on satoja luonnoksia ja koemaalauksia. Työn kuluessa hän poltti kaiken, mitä ei täyttänyt vaatimuksia, "makuloi" kuten hän sanoi. Hänen ankara itsekritiikkinsä aiheutti myös sen, että hän hävitti maalauksia, jotka olivat olleet valmiina monta vuotta ja olleet esillä museoissa ja näyttelyissä. Näin kuvailee Tukholman Nykytaiteen museon johtaja Lars Nittve Torsten Anderssonin työmenetelmää Ruotsin taideyhdistyksen vuosikirjassa 2002:


title: Valentin Conrart

text: Valentin Conrart (1603 Pariisi – 23. syyskuuta 1675), oli ranskalainen kirjailija ja yksi Ranskan akatemian alullepanijoista. Hänestä tuli akatemian jäsen heti sen perustamisen yhteydessä 1634, ja hänet valittiin myös akatemian pääsihteeriksi vuonna 1634.


title: Valentin Conrart

text: Conrart syntyi kalvinistiseen perheeseen, ja hänen kasvatuksessaan keskityttiin erityisesti tulevaan kauppamiehen uraan. Liian myöhään hän pääsi aloittamaan klassisten kielten opettelua ja omaksumaan italian ja espanjan kieliä sekä oman äidinkielensä ranskan syvällistä hallitsemista. Vuonna 1627 hänet kuitenkin valittiin kuninkaan valtiovarain neuvontaja-sihteeriksi, ja tällöin hän alkoi kutsua luokseen kirjailijoita.


title: Valentin Conrart

text: Hän oli Jean Chapelainin ja Guez de Balzacin ystävä, ja hänen luonaan tapasivat kirjailijat, jotka muodostivat myöhemmin Ranskan akatemian: Antoine Godeau, Jean Ogier de Gombauld, Philippe Habert, Claude Malleville, François Le Métel de Boisrobert, Jean Desmarets de Saint-Sorlin, Nicolas Faret ja Paul Pellisson. Conrartin luona pidetyt kirjalliset tapaamiset inspiroivat kardinaali Richelieuta, jonka ajatukset saivat ilmaisunsa suurisuuntaisina suunnitelmina, ja tuloksena oli akatemian perustaminen.


title: Valentin Conrart

text: Conrart laati lupa-anomukset ja kirjoitti akatemian säännöt vuonna 1635. Hän jäi tehtäväänsä ensimmäisenä pääsihteerinä, vaikka hänen sitoutumisensa protestanttiseen uskoon oli luja. Richelieun myötävaikutuksella hän kuitenkin sai olla tehtävässä aina kuolemaansa saakka.


title: Valentin Conrart

text: Conrart ei julkaissut elämänsä aikana ainoatakaan merkittävää teosta. Jonkinlaista merkittävyyttä osoittaa hänen Nicolas Boileaulle kirjoittamansa teksti "J'imite de Conrart le silence prudent".


title: Liber de causis

text: Liber de causis (”Syiden kirja”) on uusplatonilainen filosofinen teos, joka on latinankielinen käännös Prokloksen "Teologian alkeet" ("Elementatio theologica") -nimellä tunnetun teoksen osien arabiankielisestä käännöksestä. Teoksella oli suuri vaikutus varhaiseen islamilaiseen filosofiaan, ja se oli islamilaisten oppineiden merkittävimpiä lähteitä uusplatonilaiseen ajatteluun.


title: Liber de causis

text: "Liber de causis" on lyhyt metafysiikkaa käsittelevä tutkielma, joka vaikuttaa täydentävän Aristoteleen "Metafysiikassa" esitettyjä näkemyksiä. Mahdollisesti siitä syystä teos on jossain vaiheessa laitettu Aristoteleen itsensä nimiin. Vasta Tuomas Akvinolainen ymmärsi tarpeeksi Aristoteleen metafysiikasta havaitakseen, ettei teos voinut eräiden ristiriitojen vuoksi olla Aristoteleen kirjoittama. Tuomas kirjoitti teoksesta kommentaarin. Teos on keskiajalla laitettu virheellisesti myös Gilbertus Porretanuksen nimiin. Myöhemmin kun uusplatonilaiset kirjoitukset löysivät tiensä länteen, kävi ilmi, että teos oli koottu Prokloksen kirjoituksista. Edelleen on epäselvää, kuka teoksen on koonnut.


title: Heikki Mälkiä

text: Heikki Mälkiä (s. 7. maaliskuuta 1958 Imatra) on suomalainen jääkiekkovalmentaja ja pelaajauransa lopettanut jääkiekkoilija.


title: Heikki Mälkiä

text: Keskushyökkääjänä pelanneen Mälkiän kasvattajaseura oli Imatran Ketterä. Vuonna 1975 hän siirtyi Saimaan Palloon, jota hän edusti koko huippu-uransa lukuun ottamatta Jypissä vietettyjä vuosia 1986–1988. Hän pelasi SM-liigassa 358 ottelua tehoin 138 + 166 = 304 ja I-divisioonassa 177 ottelua tehoin 75 + 92 = 167. Hän pelasi myös 6 A-maaottelua. SaiPa jäädytti Mälkiän käyttämän pelipaidan numero 20 tammikuussa 2009.


title: Heikki Mälkiä

text: Valmentajauransa Mälkiä aloitti kaudella 1991–1992 Imatran Jymäkän pelaaja-valmentajana II-divisioonassa. Kahden kauden jälkeen hän siirtyi I-divisioonan Imatran Ketterän päävalmentajaksi, josta jälleen kahden kauden jälkeen samassa sarjassa pelanneeseen Saimaan Palloon. Heti ensimmäisellä kaudellaan 1995–1996 Mälkiä nosti SaiPan muutaman vuoden tauon jälkeen takaisin ylimmälle sarjatasolle SM-liigaan. Mälkiän paras saavutus SaiPassa on kevään 1999 pudotuspeleistä, jolloin joukkue pudotti ennakkosuosikkina pidetyn Jokerit suoraan otteluvoitoin 3–0 ja eteni lopulta pronssiotteluun. Pronssiottelussa Hämeenlinnan Pallokerho oli kuitenkin parempi maalein 7–2.


title: Heikki Mälkiä

text: Vuonna 1999 Mälkiä siirtyi Ilvekseen, jonka hän johdatti pronssille toisella kaudellaan 2000–2001. Hyvä saavutus toi kaudeksi 2001–2002 paikan HIFK:n valmentajana, mutta Mälkiä joutui siirtymään syrjään jo tammikuussa 2002, kun tulokset eivät olleet odotettuja. Mälkiän viimeinen ottelu HIFK:ssa päättyi 0–7-tappioon ironisesti juuri SaiPaa vastaan. Kauden 2002–2003 Mälkiä valmensi Tanskan pääsarjassa Superisligaenissa pelaavaa Rødovre Mighty Bullsia ja joulukuussa 2003 hän palasi takaisin SaiPaan korvaten erotetun Petri Skrikon. Mälkiällä oli SaiPan kanssa sopimus kauden 2007–2008 loppuun, mutta sopimus purettiin 22. tammikuuta 2008 valmentajan jäätyä kiinni rattijuopumuksesta kaksi päivää aikaisemmin. SaiPan paras sijoitus Mälkiän toisen valmennusrupeaman aikana oli seitsemäs kaudella 2005–2006. SaiPasta lähdön jälkeen Mälkiä suuntasi Tanskaan Frederikshavn White Hawksin valmentajaksi.


title: Heikki Mälkiä

text: Mälkiä valmensi Frederikshavnia kevääseen 2009, jolloin palasi Ilveksen päävalmentajaksi. Ilves aloitti kauden 2009–2010 hyvin, mutta joukkue tippui nopeasti jälkijoukkoihin. Ilves käytti silti vuodenvaihteessa Mälkiän option mutta antoi lopulta maaliskuussa Mälkiälle potkut ja nosti Juha Pajuojan Mälkiän korvaajaksi. Kaudeksi 2010–2011 Mälkiä siirtyi valmentamaan slovenialaista HK Acroni Jesenice, joka pelaa sekä Itävallan että Slovenian pääsarjaa. Kahden Jesenicen kauden jälkeen Mälkiä siirtyi HDD Olimpija Ljubljanan peräsimeen kaudelle 2012–2013. Hän sai kuitenkin potkut kesken kauden ja löysi uuden työpaikan Tanskan liigan Aalborgin joukkueesta. Puolentoista Tanskassa vietetyn kauden jälkeen Mälkiä siirtyi Itävallan Inter-National-Ligan EHC Lustenaun päävalmentajaksi kaudelle 2014–2015. Kauden 2015–2016 Mälkiä oli sivussa valmennustöistä, mutta kutsuttiin tammikuussa kesken seuraavan kauden unkarilaisen Dunaújvárosi Acélbikákin valmentajaksi pois potkitun Lee Gilbertin tilalle.


title: Heikki Mälkiä

text: Siviiliammatiltaan Mälkiä on palomies. Valmentajana hän on suorittanut nuorten valmentajan, jääkiekkovalmentajan ja huippuvalmentajan tutkinnot. Mälkiän poika Simo Mälkiä on entinen jääkiekkoilija, joka pelasi useita kausia Mestiksessä ja kaudesta 2007–2008 lähtien vuoteen 2011 asti SM-liigassa. Simo on käyttänyt SaiPassa isänsä pelinumeroa 20 ja on saanut luvan jatkaa sen käyttämistä jäädytyksestä huolimatta.


title: Alkusuiset

text:
Alkusuiset eli protostomit (Protostomata) on toinen kaksikylkisten (Bilateria) eläinten pääryhmistä jälkisuisten (Deuterostomata) rinnalla. Perusjako näiden ryhmien välillä on tehty alkionkehityksen perusteella. Alkusuisilla kehittyvään alkioon muodostuvasta ensimmäisestä aukosta eli blastoporista kehittyy suu (alkusuu) ja peräaukoksi kehittyvä toinen aukko syntyy myöhemmässä vaiheessa. Kaikilla alkusuisilla eläimillä on ruumiinontelo (kolme alkiosolukerrosta) ja ne ovat kaikki selkärangattomia. Suurin osa eläinkunnan pääjaksoista on alkusuisia, esimerkiksi nivelmadot, nilviäiset ja niveljalkaiset kuuluvat tähän ryhmään. Toisella ruumiinonteloisten ryhmällä, jälkisuisilla eli deuterostomeilla, blastoporista kehittyy peräaukko ja suu kehittyy myöhemmin. Muun muassa selkärankaiset ovat jälkisuisia.
Eläinten jakoa alkusuisiin ja jälkisuisiin ehdotti ensimmäisenä saksalainen biologi Karl Grobben vuonna 1908. Hän ei ollut kuitenkaan ensimmäinen, joka tunsi tämän eroavaisuuden ruumiinonteloisten alkiokehityksessä, mutta ymmärsi ennen kollegoitaan tämän erottavan piirteen eläinten välillä.


title: Alkusuiset

text: Blastoporin kehityksen ohella alkusuisten ja jälkisuisten kehityksessä on muitakin eroja. Ensinnäkin alkusuisten alkion vakoutuminen eli hedelmöittyneen munasolun jakautuminen moniksi tytärsoluiksi on spiraalimainen ja determinatiivinen eli sen solujen erikoistuneisuus määräytyy jo varhaisessa vaiheessa, jolloin yhdenkin blastomeerin irtoaminen johtaa epänormaaliin kehitykseen. Spiraalinen jakautuminen taas tarkoittaa sitä, että vakoutumisessa syntyneet solut kerääntyvät päällekkäin noin 45 asteen kulmassa, jolloin alkio kehittyy kierreportaiden nousun tapaisesti. Kulma johtuu mitoosisukkulan järjestäytymisestä uudelleen alkion kehityksen alussa, jolloin solut jakaantuvat epätasaisesti. Jälkisuisilla taas vakoutuminen on määräämätöntä (mahdollisuus geneettisiin kaksosiin) ja säteittäistä eli jakaantuneet solut muodostavat suoran kulman toisiinsa nähden.


title: Alkusuiset

text: Mesodermi-solukerroksen kehityksessäkin on selvä ero. Alkiokehityksessä ekto- ja endodermin välisestä mesodermistä lopulta kehittyvät sydän, verisuonet, selkäjänne (tai selkäranka) ja verisolut. Mesodermin muodostuminen alkaa alkusuisilla niin sanoutuista mesentoblasteista (eli 4d-soluista), jotka sijaitsevat blastoporin molemmilla puolilla erikseen, jolloin ruumiin ontelotkin kehittyvät erikseen (). Jälkisuisilla mesodermi kehittyy varhaisen ruoansulatuskanavan () ympäröimän endodermin osasta (ruumiinontelon muodostuminen: ).


title: Alkusuiset

text: Nykytutkimuksen mukaan alkusuiset ja jälksuiset eivät ole evolutiivisessa mielessä sisarryhmiä. Alkusuiset eivät muodosta monofyleettistä taksonia, vaan ne muodostavat laajemman parafyleettisen perusjoukon, jonka parista jälkisuisten linja on kehittynyt. Vain osalla alkusuisiin luetuista lajeista on yllä kuvailtuja piirteitä. Esimerkiksi niveljalkaisista vain siimajalkaisilla ja joillakin leukakoukullisilla on spiraalinen vakoutuminen. Ongelmaa on pyritty korjaamaan jakamalla alkusuiset kahteen ryhmään (Aguinaldo et al., 1997): "Lophotrochozoa" (’värekarvalliset eläimet’) ja "Ecdysozoa" (’nahkansa luovat eläimet’).


title: Maakeuhkokotilot

text: Maakeuhkokotilot (Stylommatophora) on ilmaa hengittävien nilviäisten lahko. Se sisältää suurimman osan maalla elävistä kotiloista ja etanoista. Kaikki lajit ovat hermafrodiitteja. Maakeuhkokotiloilla on kaksi paria lonkeromaisia tai tappimaisia tuntosarvia, ja taemman parin päissä silmät. Vesikeuhkokotiloilla sekä muiden lahkojen maalla elävillä kotiloilla on vain yksi pari.


title: Raappana

text: Raappana, oikealta nimeltään Janne Pöyhönen, on lahtelainen reggae-artisti. Hänen ensimmäinen albuminsa "Päivä on nuori" julkaistiin 3. lokakuuta 2007 , ja se nousi jo heti ensimmäisellä myyntiviikollaan Suomen virallisen listan sijalle 18. Toinen studioalbumi "Maapallo" julkaistiin 1. syyskuuta 2010, ja se nousi heti Suomen myydyimmäksi.


title: Raappana

text: Raappana esiintyi ensimmäistä kertaa vuonna 2004. Hän on ollut aiemmin mukana muun muassa Fi-Reggae All Stars ja lahtelaisessa Revolution Hi-Fi -kokoonpanoissa. Raappana esiintyy useimmiten Sound Explosion Bandin, DJ Bommitommin tai Pouta Sound Systemin laulusolistina. Esikoisalbumi "Päivä on nuori" julkaistiin 3. lokakuuta 2007, ja se sai niin kriitikoilta kuin yleisöltäkin erinomaisen vastaanoton. Lisäksi se nousi Suomen virallisen albumilistan 18. sijalle.


title: Raappana

text: Fi-Reggae ry valitsi Raappanan vuoden reggae-artistiksi 2005.


title: Raappana

text: Raappanan toinen studioalbumi "Maapallo" julkaistiin 1. syyskuuta 2010. Albumilta julkaistiin digitaalinen single "Karu totuus" 28. toukokuuta 2010. Albumilla vierailevat reggae-muusikot Jukka Poika ja Puppa J sekä rap-artisti Stepa. "Maapallo" nousi julkaisuviikollaan Suomen virallisen albumilistan kärkeen. Saman vuoden syyskuussa julkaistiin Raappanan "Ilta on nuori" remix-albumi, jonka olivat uudelleenmiksanneet Knut Posse sekä A7 Remix. Albumin kappaleet ovat uudelleenmiksauksia joko Raappanan kahden ensimmäisen oman albumin kappaleista tai hänen vierailuistaan muiden artistien levyillä ja kokoelmilla, mutta mukana on myös kokonaan uusia kappaleita uudelleenmiksattuina.


title: Raappana

text: Raappana vierailee JVG:n toisen studioalbumin "jvg.fi" toisella singlellä "Kran Turismo". Kappale nousi Suomen virallisen singlelistan ja Latauslistan ensimmäiselle sijalle.


title: Raappana

text: Marraskuussa 2012 julkaistiin Raappanan uusi musiikkivideo kappaleesta "Kauas pois". Kappale sijoittui parhaimmillaan Suomen virallisen singlelistan 14. sijalle.


title: Raappana

text: Raappanan kolmas pitkäsoitto "Tuuliajolla" julkaistiin 22. maaliskuuta 2013. Albumi nousi parhaimmillaan Suomen virallisen albumilistan sijalle viisi. Albumin toinen musiikkivideo julkaistiin helmikuussa 2013 kappaleesta "Kylmä kivi".


title: Sumakkikasvit

text: Sumakkikasvit ("Anacardiaceae") on kukkakasvien heimo, johon kuuluvat esimerkiksi mango, mantelipistaasi ja munuaispuu eli cashew-pähkinä. Useimmat heimon noin 80 suvusta kasvavat trooppisessa tai subtrooppisessa ilmastossa. Kaikki lajit ovat puuvartisia, yleensä puita tai pensaita, joskus köynnöksiä. Niillä on nahkeapintaiset lehdet. Kussakin hedelmässä on vain yksi, yleensä varsin isokokoinen siemen.


title: Sumakkikasvit

text: Sumakkikasvit ovat puita tai pensaita, joilla on mustaa tai mustuvaa tuoksultaan pihkamaista nestettä. Puusolukossa on oksalaattikiteitä, ja puuaines on usein fluoresoivaa. Lehdet ovat parilehdykkäisiä, usein pääteparisia; lehdykät ovat vastakkain tai vuorottain ja toisinaan hammaslaitaiset; ruodin tyvi on usein turvonnut. Kasvit ovat kukiltaan ja kukinnoiltaan vaihtelevia. Kukat ovat pieniä, 3-7-lukuisia ja aikaisemisiä, protogyynisiä, tavallisesti mesiäisellisiä. Joskus kukassa on heteitä kannatteleva androfori tai emiötä kannatteleva gynofori. Vartalot ovat enemmän tai vähemmän erillisiä ja sijaitsevat sikiäimen päässä tai tyvellä. Luotti on tavallisesti pallomainen tai joskus liuskainen. Kussakin emilehdessä on yksi enemmän tai vähemmän suora siemenaihe, jossa on usein pitkä varsi, funikulus. Hedelmä on usein vaihtelevassa määrässä litistynyt ja yksisiemeninen luumarja. Siemenessä on öljyinen ja toisinaan myös tärkkelyspitoinen endospermi ja usein käyrä alkio.


title: Sumakkikasvit

text: Sumakkikasvit ovat pääasiassa tropiikin kasveja, eräät lajit kasvavat lauhkeassa vyöhykkeessä.


title: Sumakkikasvit

text: Sumakkikasvien 80 sukuun kuuluu 873 lajia, jotka jaetaan toistaiseksi kahteen alaheimoon. Spondioideae-alaheimossa on 20 sukua ja 138 lajia tropiikissa; suurin suku on 40-lajinen "Lannea". Toinen alaheimo, Anacardioideae, käsittää 60 sukua ja 735 lajia, joita kasvaa enimmäkseen trooppisessa, mutta myös lauhkeassa vyöhykkeessä. Runsaslajisimmat suvut ovat "Searsia" (120 lajia), "Semecarpus" (72 lajia), mangopuut eli mangot ("Mangifera", 68 lajia) ja "Ozoroa" (noin 40 lajia). Heimon lähin sukulainen on tohtorinpuukasvien heimo (Burseraceae).


title: Sumakkikasvit

text: Sukuja on yhteensä 80 APG-luokittelun mukaan:


title: Neunkirchen (Saarland)

text: Neunkirchen on kaupunki Saarlandin osavaltiossa, Saksassa. Se on Neunkirchenin piirikunnan keskuskaupunki ja sijaitsee Blies-joen varrella, noin 20 kilometriä koilliseen osavaltion pääkaupungista Saarbrückenistä. Noin 49 000 asukkaallaan Neunkirchen kuuluu Saarlandin väkirikkaimpiin kaupunkeihin.


title: Neunkirchen (Saarland)

text: Neunkirchenin alueella on ollut asutusta jo 700 eaa. Kaupungin vanhinta aluetta on Wiebelskirchenin kylä, joka sijaitsee pohjoiseen keskustasta. Nimi "Neunkirchen" esiintyi ensimmäisen kerran tekstissä vuoden 1281 tienoilla. Neunkirchen oli osa Nassau-Saarbrückenin ruhtinaskuntaa. Ruhtinassuku rakennutti alueelle kaksi linnaa, joista ensimmäinen tuhoutui Pfalzin kruununperimyssodassa eli yhdeksänvuotisessa sodassa ja toinen puolestaan Ranskan suuren vallankumouksen aikana.


title: Neunkirchen

text: Neunkirchen on useiden kaupunkien tai kuntien nimi Itävallassa ja Saksassa.


title: Mauro Baldi

text:
Mauro Baldi (s. 31. tammikuuta 1954 Reggio Emilia, Italia) on entinen italialainen kilpa-autoilija. Hän on Le Mansin 24 tunnin ajon voittaja vuodelta 1994. Baldi kilpaili Formula 1 -sarjassa kausina – saavuttaen viisi MM-pistettä.
Parhaimmillaan Baldi oli viides.


title: Mauro Baldi

text: Baldi aloitti ajamalla Italian ja Euroopan Renault 5 -sarjoja, joissa hän voitti mestaruuden vuosina 1976-1977. Hän osoitti kuljettajan kykyjään myös Euroopan Formula 3 -sarjassa voittamalla vuonna 1980 sarjan Monacon GP:n ja vuotta myöhemmin mestaruuden kyseisessä sarjassa.


title: Mauro Baldi

text: Baldi sai kilpakuljettajan paikan kaudeksi Arrowsin F1-tallista. Kauden aikana Baldi sijoittui kaksi kertaa kuudenneksi saavuttaen kaksi MM-pistettä. Kaudeksi hän siirtyi Alfa Romeolle. Kausi sujui pisteiden valossa hieman edelliskautta paremmin, kun hän saavutti 3 MM-pistettä ja sijoittui kuljettajien MM-sarjassa sijalle 16. Viimeiset vajaat kaksi kauttaan Baldi ajoi kilpailukyvyttömällä Spirit-tallin autolla saavuttamatta ainuttakaan MM-pistettä.


title: Mauro Baldi

text: Baldi saavutti F1-uransa jälkeen parempaa menestystä muissa autourheilusarjoissa. Vuonna 1990 hän voitti Sauber-Mercedeksen -tallissa World Sports-Prototype -mestaruuden. Baldi osallistui Le Mansin 24 tunnin ajoihin vuosina 1984-86, 1988-89, 1991-94 sekä 1997-2000 ja voitti kilpailun vuonna 1994 yhdessä Yannick Dalmasin ja Hurley Haywoodin kanssa. Vuonna 1998 Baldi voitti Daytonan 24 tunnin ajon ja Sebringin 12 tunnin ajon yhdessä Arie Luyendykin ja Didier Theysin kanssa.


title: Hōmura Uta

text: Hōmura Uta () on MUCCun toinen studioalbumi, jonka ensimmäinen painos julkaistiin Japanissa 6. syyskuuta. Levyn toinen painos, joka ilmestyi 18. lokakuuta 2002, sisälsi kolme kappaletta vähemmän. 17. elokuuta 2004 julkaistiin kolmas, 6900 kappaleeseen rajoitettu painos, joka sisälsi remasteroidun kappaleen "Suisō".


title: Hōmura Uta

text: Vuonna 2005 Hōmura Uta ilmestyi Euroopassa. Kyseinen versio sisältää sekä CD:n että DVD:n. Kappalelista on sama kuin vuonna 2002 julkaistussa ensimmäisessä painoksessa. Toukokuussa 2006 ilmestyi Euroopan-version toinen painos.


title: Comic Book: The Movie

text: Comic Book: The Movie on vuonna 2004 suoraan DVD:lle julkaistu pseudodokumenttielokuva, jonka ohjasi Mark Hamill. Hän oli myös yksi elokuvan tuottajista ja päänäyttelijöistä. Muut pääosassa esiintyneet olivat Donna D'Errico, Billy West, Roger Rose, Jess Harnell, Lori Alan, Daran Norris ja Tom Kenny


title: Comic Book: The Movie

text: Elokuvan näyttelijät olivat suurilta osin ääninäyttelijöitä, kuten Billy West, Roger Rose, Jess Harnell ja James Arnold Taylor. Osa heistä teki ensi esiintymisensä näytelmäelokuvassa. Siinä esiintyi myös monia muita julkisuuden henkilöitä, kuten Kevin Smith, Stan Lee, Bruce Timm ja Matt Groening, jotka ovat jollain tapaa osallisena sarjakuviin.


title: Comic Book: The Movie

text: Comic Book: The Movie palkittiin kolme kertaa DVDX-palkinnolla vuoden 2005 DVD Exclusive -tilaisuudessa. Se sai myös kaksi ehdokkuutta.


title: Comic Book: The Movie

text: Sarjakuvista kiinnostunut historian opettaja Donald Swan pyrkii tekemään suosikki sarjakuvasankaristaan "Commander Courage"sta alkuperäisen sarjakuvan tyylisen elokuva. Kuvitteellinen elokuvayhtiö on kuitenkin kiinnostunut tekemään mieluummin elokuvaa sankarin uudistetusta versiosta Codename Couragesta. Ennen kuin elokuva julkistetaan San Diegon ComicConissa, Swan pyrkii saamaan elokuva alkuperäisen sarjakuvan kaltaiseksi ja yrittää houkutella ihmisiä kannattamaan alkuperäistä versiota.


title: Lori Alan

text: Lori Alan Denniberg (s. 18. heinäkuuta 1966 Potomac, Maryland, Yhdysvallat) on yhdysvaltalainen näyttelijä, joka tunnetaan paremmin äänirooleistaan.


title: Lori Alan

text: Lori Alan aloitteli näyttelemisen yhdeksänvuotiaana ja myöhemmin esiintyi musikaaleissa, jonka myötä hän teki vierasesiintymisiä televisiosarjoissa ja elokuvissa, kuten "Boys on The Side – Matka ystävyyteen", "Father of the Bride Part II" ja "The Fluffer". 1990-luvun alkupuolella Alan alkoi tehdä enemmän äänirooleja, jonka myötä häntä on kuultu sadoissa eri mainoksissa ja videopeleissä. Erityisesti Alan kuitenkin tunnetaan ääninäyttelijänä animaatioista, kuten "Paavo Pesusieni", "Angry Beavers", "Ihmeneloset" ja "Family Guy". 2000-luvulla Alan on esiintynyt myös televisiosarjoissa, kuten "Siskoni on noita", "Frendit", "Mullan alla", "C.S.I." ja "Coryn koukerot".


title: Jumalan Karitsan kirkko

text: Jumalan Karitsan kirkko () on myöhempien aikojen pyhien liikkeeseen kuuluva, moniavioisuutta harjoittava yhteisö. Yhteisön perustaja Ervil LeBaron erosi vanhemman veljensä Joel LeBaronin johtamasta Aikojen täyteyden esikoisten kirkosta vuonna 1972 ja perusti San Diegossa vaimoineen oman yhteisön. Ervil LeBaron määräsi veljensä Joelin surmattavaksi seuraavana vuonna, minkä jälkeen hän itse johti hyökkäystä yhteisön omistamalle Los Molinos -kommuunille. Hänen ilmeisenä tarkoituksenaan oli surmata kommuunilla asunut nuorin veljensä Verlan LeBaron, joka kuitenkin oli matkoilla ja pelastui. Kommuuni kuitenkin tuhoutui liekeissä, ja kaksi ihmistä sai surmansa.


title: Jumalan Karitsan kirkko

text: Ervil LeBaron on määrännyt useita muitakin surmia toimeenpantaviksi. Hän on surmauttanut sekä liikkeestä eroon pyrkiviä sukulaisiaan että kilpailevien fundamentalistimormonien johtajia. Näistä huomattavin oli Rulon C. Allred, Apostolic United Brethren -ryhmän johtaja. Sekä LeBaronin vaimot että hänen tyttärensä ovat olleet mukana surmatöissä.


title: Jumalan Karitsan kirkko

text: LeBaron on ilmeisesti perustellut murhatöitö Brigham Youngin kauden verisovitus-opilla, jonka mukaan vakavista synneistä voi saada sovituksen vain, mikäli synnintekijän veri vuodatetaan maahan. Hän kirjoitti ennen vangitsemistaan 1979 kirjan "Uusien liittojen kirja" (), johon hän kirjoitti saamiaan ilmoituksia. Niiden mukaan Jumala oli käskenyt häntä surmaamaan vääräoppiset ja petturit. Kirjaa painettiin noin kaksikymmentä kappaletta. Ervil Lebaronin pienilukuinen, mutta sitäkin fanaattisempi kannattajajoukko, joista suurin osa oli hänen lapsiaan tai sukulaisiaan, pani toimeen toistakymmentä murhaa kirjassa annettujen määräysten perusteella.


title: Jumalan Karitsan kirkko

text: Ervil LeBaron tuomittiin 1979 elinkautisvankeuteen, jossa hän kuoli 1981. Ei ole selvää, jatkuuko hänen perustamansa kirkko vielä hänen perheessään.


title: Lääkärioikeudenkäynti

text: Lääkärioikeudenkäynti "Yhdysvallat vs. Karl Brandt ja muut" oli ensimmäinen 13:sta Nürnbergin sotarikosoikeudenkäynneistä. Käsittelyssä oli syytettynä 23 SS:ään kuulunutta lääketieteen tohtoria, tiedemiestä ja virkamiestä. Syytökset oli jaettu neljään luokkaan:Rikoksiin lukeutuivat ihmisillä tehdyt kokeet, jotka käsittivät muun muassa korkeuden sietokyvyn mittaamista, kylmyyden sietokyvyn mittaamista ja meriveden juottamista. Ihmiskokeissa koehenkilöitä oli altistettu tarttuville taudeille, kuten kelta- ja lavantaudille. Kokeita oli tehty erilaisten hoitokeinojen, kuten luiden istuttamisen tutkimiseksi. Koehenkilöitä oli altistettu kemikaaleille kuten esimerkiksi sinappikaasulle. Kokeet vaativat tuhansia kuolonuhreja.


title: Lääkärioikeudenkäynti

text: Rotutieteellisestä syistä tohtorit olivat keränneet myös keskitysleireillä murhattujen juutalaisten pääkalloja. Samoin osa oli ollut mukana natsien eutanasiaprojektissa ja joukkosterilisaatioissa, joiden tarkoitus oli ei-toivottujen ainesten hävittäminen Saksasta ja sen valtaamilta alueilta.


title: Lääkärioikeudenkäynti

text: Tohtoreiden oikeudenkäynti käytiin 9. joulukuuta 1946 – 20. elokuuta 1947.


title: Lääkärioikeudenkäynti

text: SS-lääkäri Hovenin todistajanlausunnossa Nürnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä."


title: The Crusher

text: The Crusher on ruotsalaisen melodisen death metal -yhtye Amon Amarthin kolmas täyspitkä albumi, joka julkaistiin vuonna 2001.


title: The Avenger

text: The Avenger on ruotsalaisen melodisen death metal -yhtye Amon Amarthin toinen täyspitkä albumi, joka julkaistiin vuonna 1999.


title: Rentun rallit

text: Rentun rallit on suomalaisen laulajan Irwin Goodmanin kokoelmalevy. Se julkaistiin vuonna 1989.


title: Fate of Norns

text: Fate of Norns on ruotsalaisen melodisen death metal -yhtye Amon Amarthin viides täyspitkä albumi, joka julkaistiin vuonna 2004.


title: Lonkalta

text: Lonkalta on Irwin Goodmanin ja Esa Pakarisen yhteinen studioalbumi, joka julkaistiin vuonna 1971. Albumi koostuu Irwinin lauluista, jotka Vexi Salmi sanoitti osittain uudelleen. Yhdessä kappaleessa on osia useasta laulusta: esimerkiksi kappaleessa ”Soittajan maanantai” on pätkiä lauluista ”Työmiehen lauantai”, ”Alko pistää pulloon” ja ”Homma käy”.


title: Lonkalta

text:
Kappaleet äänitettiin nopeasti, yleensä ensimmäisellä tai toisella otolla. Kappaleissa kuultavat Irwinin ja Pakarisen välikommentit ovat heidän improvisoimiaan, eikä niitä siis kirjoitettu etukäteen.
Lähde:


title: Vuosikerta -89

text: Vuosikerta -89 on suomalaisen laulajan Irwin Goodmanin studioalbumi. Se julkaistiin vuonna 1989. Levyn suurimmiksi hiteiksi nousivat ”Mutakuono ja lakupelle” ja balladi ”Maailma on kaunis”.


title: 17P/Holmes

text: 17P/Holmes on lyhytjaksoinen komeetta, jonka löysi Edwin Holmes 6. marraskuuta 1892. Komeetan kiertoaika Auringon ympäri on 7,0679 vuotta, ja sen tyypillinen kirkkaus perihelin lähellä on ollut noin 17 magnitudia.


title: 17P/Holmes

text: Vuoden 2007 perihelin aikana (toukokuussa) komeetta ylsi ensin noin 14,5 magnitudin kohteeksi ja alkoi jo esittää merkkejä himmenemisestä. Aamulla 24. lokakuuta 2007 17P/Holmes kirkastui kuitenkin täysin odottamattomasti 17. magnitudista muutamassa tunnissa noin 2,8 magnitudiin. Tämä vastaa komeetan kirkastumista noin miljoonakertaisesti, ja se erottui Perseuksen tähdistössä helposti paljain silmin kellertävänä tähtenä. Kirkastumisen syy on ilmeisesti komeetan ytimessä tapahtunut purkaus, ja komeetta säilytti kirkkautensa likimain vakiona lähes kuukauden ajan. Purkauksen syy on toistaiseksi tuntematon muttei ilmeisesti kohteen historiassa ainutlaatuinen. Koska 17P/Holmes on normaalisti perihelissäänkin varsin himmeä, se on luultavasti löydetty alun perin juuri tämäntapaisen purkauksen vuoksi. Myös muilla komeetoilla on havaittu tätä purkausta muistuttavia kirkastumisia (esimerkiksi 41P/Tuttle-Giacobini-Kresak vuonna 1973), mutta ne eivät koskaan ole olleet yhtä massiivisia.


title: 17P/Holmes

text:
17P/Holmesilla ei vuoden 2007 ohituksen aikana havaittu komeetoille ominaista sumumaista pyrstöä, joskin joitakin viitteitä hyvin harvasta pyrstöstä saatiin lokakuun loppuun mennessä. Komeetan ydintä ympäröivästä pölystä ja kaasusta muodostuva koma laajentui kirkastumisen jälkeen voimakkaasti (katso ), ja marraskuun alussa komeetan kulmaläpimitta taivaalla oli jo noin 15 kaariminuuttia eli puolet Kuun kulmaläpimitasta. Kohde säilytti kirkkautensa hyvin ja näkyi helposti paljain silmin tähtimäisenä kohteena. Marraskuun lopussa komeetan koko oli jo noin 50 kaariminuuttia eli lähes kaksi Kuun läpimittaa.
Marraskuun puolivälissä komeetta alkoi menettää kirkkauttaan. Komeetan ydintä ympäröivä koma laajeni entisestään, ja sen läpimitaksi mitattiin 1,4 miljoonaa kilometriä, mikä teki siitä hieman Aurinkoa kookkaamman kohteen. Komeetan himmentyessä sen koma jatkaa vähittäistä laajenemistaan.


title: Wilhelm Busch

text: Wilhelm Busch (15. huhtikuuta 1832 Wiedensahl, Hannover – 9. tammikuuta 1908 Mechtshausen) oli saksalainen taidemaalari ja runoilija, joka tunnetaan parhaiten satiirisista kuvakertomuksistaan. Näistä tunnetuin lienee "Max ja Moritz", joka julkaistiin suomeksi ensimmäisen kerran 1918.


title: Wilhelm Busch

text: Busch opiskeli ensin Hannoverissa konetekniikkaa, sitten Düsseldorfin taideakatemiassa ja Antwerpenin kuninkaallisessa taideakatemiassa. Opinnot keskeytyivät 1853 Buschin sairastuttua lavantautiin, jolloin hän joutui palaamaan kotiin toipumaan. Seuraavana vuonna hän jatkoi opintoja Münchenin taideakatemiassa.


title: Wilhelm Busch

text: Buschin kuvakirjoja pidetään nykyisten sarjakuvastrippien edeltäjinä. Esimerkiksi "Max ja Moritz" toimi esikuvana "Kissalan pojille".


title: Wilhelm Busch

text: Wilhelm Busch kirjoitti myös runoja loppusointuisin säeparein, kuten kuvakirjojensa tarinoita. Tämän lisäksi hän oli tuottelias taidemaalari ja teki yli tuhat öljyvärityötä, joita ei kuitenkaan myyty hänen elinaikanaan. Busch oli myös kuvanveistäjä.


title: Subhash Kak

text: Subhash Kak (, "Subhāṣ Kāk", 26. maaliskuuta 1947 Srinagar, Kashmir) on Yhdysvalloissa asuva intialainen fyysikko, tietojenkäsittelytieteilijä, runoilija ja kirjailija.


title: Subhash Kak

text: Hän on kirjoittanut esimerkiksi salauksesta ja kvantti-informaatiosta. Hän on julkaissut tekstejä myös oman alansa ulkopuolelta, Intia-keskeisestä "alkuperäiset arjalaiset" -ideologian näkökulmasta, esimerkiksi kosketellen tieteen historiaa ja filosofiaa, muinaista astronomiaa ja matematiikan historiaa. Hänet tunnetaan tieteen popularisoijana ja sujuvasanaisena kirjoittajana.


title: Alfredo Antoniozzi

text: Alfredo Antoniozzi (s. 18. maaliskuuta 1956 Cosenza) on italialainen poliitikko, joka on kuulunut Forza Italia, Il Popolo della Libertà ja Nuovo Centrodestra -puolueisiin. Hän oli Euroopan parlamentin jäsen 2004–2014.


title: Alfredo Antoniozzi

text: Antoniozzi on koulutukseltaan lakimies.


title: Stávros Arnaoutákis

text: Stávros Arnaoutákis (; s. 25. toukokuuta 1956) on kreikkalainen Panhelleenisen sosialistiliikkeen poliitikko. Hän istui vuosina 2004–2009 Euroopan parlamentissa sen sosiaalidemokraattisen ryhmän jäsenenä. Hän on koulutukseltaan ekonomi.


title: Richard Ashworth

text: Richard James Ashworth (s. 17. syyskuuta 1947, Folkestone) on brittiläinen konservatiivipuolueen poliitikko. Vuonna 2004 hänet valittiin Euroopan parlamenttiin Kaakkois-Englannista. Hän edustaa parlamentissa konservatiiviryhmää (EPP–ED). Asworthilla on maataloustutkinto ja hän on toiminut viljelijänä muun muassa Uudessa-Seelannissa vuosina 1969–1972 ja Englannissa 1972–2001. Lisäksi hänellä on ollut useita maatalouteen liittyviä luottamustehtäviä.


title: Richard Ashworth

text: Ashworth on naimisissa ja hänellä on kolme tytärtä.


title: Francisco Assis

text: Francisco Assis (s. 8. tammikuuta 1965 Amarante) on portugalilainen Sosialistisen puolueen poliitikko. Assis on toiminut Amaranten kaupunginhallituksen puheenjohtajana (1989–1995), Portugalin parlamentin jäsenenä (1995–2004) ja Euroopan parlamentin jäsenenä (2004–2009, 2014–). Europarlamentissa Assis kuuluu sosialistien ja demokraattien ryhmään.


title: Francisco Assis

text: Assis on koulutukseltaan filosofian kandidaatti Porton yliopistosta.


title: Alexandru Athanasiu

text: Alexandru Athanasiu (s. 1. tammikuuta 1955) on romanialainen Sosiaalidemokraattisen puolueen poliitikko. Hän oli maansa pääministerinä tilapäisesti runsaan viikon ajan joulukuussa 1999 ja valittiin Euroopan parlamentin jäseneksi maan liityttyä Euroopan unioniin vuoden 2007 alussa. Jäsenyys kesti sman vuoden loppuun.


title: Alexandru Athanasiu

text: Athanasiu syntyi Bukarestissa ja luki oikeustiedettä. Athanasiu on luonut pitkän uran yliopistolla; vuodesta 1999 hän on Bukarestin yliopiston professori. Hän toimi vuosina 1996–1999 Romanian työministerinä ja vuosina 2003–2004 opetusministerinä.


title: Robert Atkins

text: Sir Robert James Atkins PC (s. 5. helmikuuta 1946) on brittiläinen Konservatiivipuolueen poliitikko. Hän oli parlamentin jäsenenä vuosina 1979–1997, ja hänestä tuli vuonna 1999 jäsen Euroopan parlamenttiin, jossa hän kuului Euroopan kansanpuolueen ja Euroopan demokraattien ryhmään. Hänen europarlamenttikautensa loppui vuonna 2014.


title: John Attard-Montalto

text: John Attard-Montalto (s. 7. helmikuuta 1953) on maltalainen Työväenpuolueen poliitikko. Hän oli vuosina 2004–2014 Euroopan parlamentin jäsen sen sosiaalidemokraattisessa ryhmässä. Attard-Montalto syntyi Sliemassa ja opiskeli lakia ja historiaa Maltan yliopistossa. Hän toimi vuosina 1996–1998 saarivaltionsa teollisuus- ja taloussuhdeministerinä.


title: John Attard-Montalto

text: Attard-Montalto on Maltan yliopiston vieraileva luennoitsija ja saanut maltalaisen kirjallisuuspalkinnon teoksellaan "The Nobles of Malta".


title: Elspeth Attwooll

text: Elspeth Attwooll (s. 1. helmikuuta 1943) on skotlantilainen poliitikko. Hän kuuluu Liberaalidemokraattiseen puolueeseen.


title: Elspeth Attwooll

text: Attwooll syntyi Chislehurstissa, Kentissä. Hän toimi oikeustieteen ja vertailevan oikeustieteen luennoitsijana Glasgow'n yliopistolla vuosina 1966–1998.


title: Elspeth Attwooll

text: Attwooll tuli valituksi Euroopan parlamenttiin ensimmäistä kertaa vuonna 1999, ja hän piti paikkansa uuden parlamentin muodostuessa vuonna 2004, mutta jäi pois europarlamentista vuonna 2009. Hän kuului Euroopan liberaalidemokraattien liiton ryhmään.


title: Yvonne Hoffman

text: Yvonne Hoffman (s. 17. helmikuuta 1941 Helsinki) on suomalainen kirjailija. Hän kirjoittaa lähinnä lapsille ja nuorille, mutta myös aikuisille lukijoille. Hänellä on kolme lasta ja viisi lastenlasta.


title: Marie-Hélène Aubert

text: Marie-Hélène Aubert (s. 16. marraskuuta 1955 Nantes) on ranskalainen vihreä poliitikko. Hän kuului vuosina 2004–2009 Euroopan parlamenttiin, jossa hän oli Vihreät/Euroopan vapaa allianssi -ryhmän jäsen.


title: Jean-Pierre Audy

text: Jean-Pierre Audy (s. 12. kesäkuuta 1952) on ranskalainen poliitikko. Hän kuuluu Union pour un Mouvement Populaire -puolueeseen ja oli vuosina 2005–2014 Euroopan parlamentin jäsen Euroopan kansanpuolueen ryhmässä.


title: Jean-Pierre Audy

text: Tullessa syntynyt Audy on ollut Meymac'n kaupunginvaltuutettuna vuodesta 1977, ja hän toimi kaupungin varapormestarina vuosina 1977–1995. Hän on Kunnialegioonan ritari.


title: Margrete Auken

text: Margrete Auken (s. 6. tammikuuta 1945 Århus) on tanskalainen Sosialistisen kansanpuolueen poliitikko. Auken oli kansankäräjien jäsen vuosina 1979–1990 ja 1994–2004. Hänet valittiin Euroopan parlamenttiin ensimmäisen kerran vuoden 2004 vaaleissa ja uudelleen vuonna 2009. Parlamentissa Auken kuuluu Vihreät / Euroopan vapaa allianssi -ryhmään ja toimii Palestiina-valtuuskunnan varapuheenjohtajana sekä vetoomusvaliokunnan jäsenenä.


title: Margrete Auken

text: Auken opiskeli Kööpenhaminan yliopistossa ja on varsinaiselta ammatiltaan pappi. Hänen veljensä Svend Auken oli sosiaalidemokraatti. Aukenin tytär Ida Auken on myös poliitikko.


title: Inés Ayala Sender

text: Inés Ayala Sender (s. 28. maaliskuuta 1957 Zarangoza, Espanja) on espanjalainen Sosialistisen työväenpuolueen poliitikko. Hän on vuodesta 2004 ollut Euroopan parlamentin jäsen sen sosiaalidemokraattisessa ryhmässä. Hän on syntynyt Zaragozassa.


title: Liam Aylward

text: Liam Aylward (s. 27. syyskuuta 1952) on irlantilainen Fianna Fáilin poliitikko. Hän toimi vuosina 2004–2014 Euroopan parlamentissa sen Unioni kansakuntien Euroopan puolesta -ryhmän jäsenenä. Hän syntyi Kilkennyn kreivikunnassa ja istui vuosina 1977–2007 Dáil Éireannissa.


title: María del Pilar Ayuso González

text: María del Pilar Ayuso González (s. 16. kesäkuuta 1942) on espanjalainen kansanpuolueen poliitikko. Hän on ollut Euroopan parlamentin jäsen vuodesta 1999 ja kuuluu Euroopan kansanpuolueen ryhmään.


title: Pan (kuu)

text: Pan on Saturnuksen sisin kuu. Sen löysi Mark R. Showalter vuonna 1990 Voyager 2 -avaruusluotaimen ottamista kuvista. Se sai väliaikaisen nimen S/1981 S 13, koska löytöön johtaneet kuvat olivat vuodelta 1981. Kuu sai nimen Pan 16. syyskuuta 1991 ja sillä on myös nimi Saturn XVIII.


title: Pan (kuu)

text: Pan on pieni, säteeltään noin 15 kilometrin mittainen kuu, joka kiertää Encken jaossa Saturnuksen A-renkaassa ja pitää sen auki. Kuun painovoima aiheuttaa aaltoilua Encken jaon reunoissa ja tämä ilmiö johti myös Voyagerin kuvien uudelleentutkimiseen ja kuun löytymiseen. Tällaisen kuun olemassaolon Encken jaossa olivat ennustaneet ensimmäisenä Jeffrey N. Cuzzi ja Jeffrey D. Scargle vuonna 1985.


title: Pan (täsmennyssivu)

text: Pan voi viitata seuraaviin asioihin:


title: Catahya-palkinto

text: Catahya-palkinto on kirjallisuuspalkinto, jonka ruotsalainen fantasiayhdistys Catahya myöntää vuosittain. Palkinto on jaettu vuodesta 2007, ja se myönnetään edellisen vuoden aikana julkaistusta alun perin ruotsiksi julkaistusta novellista, joka kuuluu science fictioniin, fantasia- tai kauhukirjallisuuteen. Palkintosumma on tuhat kruunua.


title: Stenius

text:
Stenius on suomalainen suku joka on vaikuttanut monella saralla. Suku on oletettavasti lähtöisin "Steen"-nimisestä talosta nykyisestä Porista. Suvun kantaisänä voidaan pitää Martinus Thomae Steniusta, Vesilahden kirkkoherraa vuodelta 1644.
Avioliiton kautta sukunimen saaneisiin kuului muun muassa suffragetti Elisabeth Stenius-Aarneenkallio (o.s. Gripenberg, 1847–1924).


title: Lindgren

text: Lindgren () tai Lindgrén on ruotsinkielinen sukunimi. Lindgren-nimisiä tunnettuja henkilöitä:


title: Irwin 50 vuotta – Remix

text: Irwin 50 vuotta remix on suomalaisen laulajan Irwin Goodmanin kokoelmalevy. Se julkaistiin vuonna 1993.


title: At the BBC

text:
At the BBC on englantilaisen Paradise Lost -yhtyeen livealbumi vuodelta 2003.
Levylle on koottu BBC'n taltioimat kolme live-esitystä vuosilta 1992-1995. Konserttitallenteet heijastavat yhtyeen tyylin nopeaa muuttumista. Siinä missä varhaisin tallenne on raskasta death/doom metalia, viimeisin konserttitallenne on goottimetallia, jopa goottirockia. At the BBC oli vuoteen 2008 asti yhtyeen ainoa livealbumi, vaikka Paradise Lost onkin julkaissut konserttitallenteita video- ja DVD-muodossa.Kappaleet 1-4 nauhoitettu 20. marraskuuta 1992 (Friday Rock Show -ohjelma).


title: At the BBC

text: Kappaleet 5-8 nauhoitettu 1995 (Friday Rock Show -ohjelma).


title: At the BBC

text: Kappaleet 9-18 nauhoitettu 4. joulukuuta 1993 (yhtyeen konsertti Liverpool Royal Courtissa Sunday Rock Show -ohjelmaa varten.


title: Karnak (sarjakuvahahmo)

text:
Karnak on Marvel-kustantamon sarjakuvissa esiintyvä supersankari. Hän kuuluu Epäinhimillisten kuningasperheeseen. Hän on pappi.
Hahmo esiintyi ensimmäisen kerran amerikkalaisessa "Fantastic Four" -lehden numerossa 45. Karnakin loivat Stan Lee ja Jack Kirby.


title: Karnak (sarjakuvahahmo)

text: Karnakin ensiesiintyminen Suomessa tapahtui Ihmesarjan numerossa 6 (1967).


title: Karnak (sarjakuvahahmo)

text: Karnak on vanhempi kahdesta veljeksestä. Hänet jätettiin koemielessä ilman yleensä suoritettavaa mutageenikäsittelyä, kun hänen pikkuveljensä Triton kävi käsittelyn läpi.


title: Karnak (sarjakuvahahmo)

text: Karnak on lähes ihmisen näköinen, vain hänen päänsä on noin puolitoista kertaa normaalia kookkaampi, pyöreämuotoinen ja täysin kalju.


title: Karnak (sarjakuvahahmo)

text: Karnak on äärimmäisen uskollinen kansansa hallitsijalle Mustalle Salamalle.


title: Karnak (sarjakuvahahmo)

text: Karnakilla on yli-inhimillisiä voimia kuten kaikilla epäinhimillisillä; hänen voimansa ovat itämaisen taistelun eri muodot, tärkeimpänä karate vietynä asteelle johon tavalliset ihmiset eivät koskaan voi päästä. Lisäksi hänen aistinsa ovat niin terävät ja erikoistuneet, että hän löytää yleensä yhdellä silmäyksellä heikot kohdat eri olennoista ja materiaaleista. Näin mm. silloin, kun epäinhimillisten kaupunkivaltakunta Attilan piti irrottaa maasta avaruuteen siirtoa varten: Karnak etsi oikean kohdan ja Gorgon iski siihen maanjäristyskaviollaan, jolloin ympäri kaupunkia syntyi juuri halutunlainen repeämä.


title: Karnak (sarjakuvahahmo)

text: Ultimate Marvel-jatkumossa Karnakin voimissa ja ulkonäössä on hieman eroja. Hänet kuvataan aasialaiseksi kasvonpiirteiltään ja valkohiuksisena. Hänen voimansa Ultimate-jatkumossa on energiavirtojen aistiminen ja kontrolloiminen. Hän esimerkiksi aisti heikompia kohtia Näkymättömän Naisen voimakentässä ja iski siihen sähköiskulla.


title: Toussaint Rose

text: Toussaint Rose (3. syyskuuta 1611 Provins – 6. tammikuuta 1701) oli ensiksi kardinaali Jules Mazarin sihteeri ja sittemmin kuningas Ludvig XIV:n sihteeri, kunnes hänet valittiin Ranskan akatemian jäseneksi vuonna 1675.


title: Toussaint Rose

text: Kun Rose toimi tilintarkastusviraston päällikkönä, hän osasi jäljitellä Aurinkokuninkaan nimikirjoitusta niin taitavasti, että useat kuninkaan elämäkertojat ovat erehtyneet asiassa. Hänen ansiostaan ja kuninkaalle itselleen esitettynä asiana, akatemia sai saman arvon ja aseman kuin Ranskan korkein oikeus.


title: Toussaint Rose

text: Tästä syystä hänet valittiin akateemikoksi, sillä hän ei ollut julkaissut mitään ennen juhlallista vastaanottoaan akatemian jäseneksi 12. joulukuuta 1675. Vastaanottopuheen hänelle piti Séraphin Régnier-Desmarais.


title: Toussaint Rose

text: Akatemiassa hän kuului vanhoillisten joukkoon. Kun vuonna 1683 tuli kysymys kuolleen Jean-Baptiste Colbert'in korvaamisesta, hän kannatti Nicolas Boileau-Despréaux ja olisi siis hylännyt Jean de La Fontainen ehdokkuuden. Heidät molemmat kuitenkin valittiin akatemian jäseniksi vuonna 1684.


title: Toussaint Rose

text: Hän piti akatemian nimissä useita julkisia juhlapuheita. Vuonna 1679 hän puhui kuninkaalle rauhasta. Hän oli myös yksi kuudesta akateemikoista, jotka saivat osallistua hovin näytelmiin.


title: Triton (sarjakuvahahmo)

text: Triton on Marvel-kustantamon sarjakuvissa esiintyvä supersankari. Hän kuuluu Epäinhimillisten kuningasperheeseen. Hahmo esiintyi ensimmäisen kerran amerikkalaisessa "Fantastic Four" -lehden numerossa 45. Tritonin loivat Stan Lee ja Jack Kirby.


title: Triton (sarjakuvahahmo)

text: Tritonin ensiesiintyminen Suomessa tapahtui Ihmesarjan numerossa 6 (1967).


title: Triton (sarjakuvahahmo)

text: Triton on yksi Epäinhimillisten kuningasperheen jäsenistä, Karnakin nuorempi veli.


title: Triton (sarjakuvahahmo)

text: Triton alistettiin terrageenisumun vaikutukselle vastasyntyneenä kuten useimmat kansastaan. Tämä osaltaan muutti hänet sellaiseksi kuin hän on.


title: Triton (sarjakuvahahmo)

text: Triton on tummanvihreän suomukerroksen peittämä. Hän pystyy oleskelemaan hyvin pitkiä aikoja veden alla – itse asiassa hänen kehonsa vaatii runsaasti vettä hiukan samalla tavoin kuin Namorin.


title: Triton (sarjakuvahahmo)

text: Triton on yhtä uskollinen Mustalle Salamalle kuin muutkin kuninkaallisen perheen jäsenet.


title: Triton (sarjakuvahahmo)

text: Tritonilla on suuret ruumiilliset voimat; hän pystyy nostamaan noin viitisen tonnia ja on mm. kerran lävistänyt sukellusveneen painerungon nyrkiniskulla.


title: Triton (sarjakuvahahmo)

text: Ultimate Marvel-jatkumossa Triton omaa melko samanlaisen ulkoasun ja voimat mitä normaalijatkumonkin sarjakuvissa.


title: Lääkinnällinen kuntoutus

text: Lääkinnällinen kuntoutus on yksi neljästä kuntoutuksen lajista tavanomaisen jaottelun mukaan. Muita ovat ammatillinen, kasvatuksellinen ja sosiaalinen kuntoutus. Lääkinnällisellä kuntoutuksella pyritään parantamaan ja ylläpitämään kuntoutujan fyysistä, psyykkistä ja sosiaalista toimintakykyä sekä tukemaan hänen elämäntilanteensa hallintaa ja hänen itsenäistä suoriutumistaan päivittäisissä toiminnoissa. Lääkinnällinen kuntoutus liittyy sairauden tai vamman hoitoon kiinteästi. Usein katsotaan, että hyvään hoitoon kuuluu aina kuntoutus. Sairauden lääketieteellinen hoito kohdistuu kuitenkin yhä rajatummin tautiin ja terveydellisiin oireisiin ja toimintakykyisyys, johon sairaus ja vamma vaikuttavat yksilöllisesti ja eri elämäntilanteissa vaihtelevalla tavalla, jää lääkinnällisen ja muun kuntoutuksen vastuulle. Rajanveto näiden kahden toiminnan välillä on joskus mahdotonta tai tarpeetonta.


title: Lääkinnällinen kuntoutus

text: Koska kuntoutus on erityinen palvelu- ja etuusjärjestelmänsä, niissä tilanteissa, joissa käytettävien toimenpiteiden, toimeentuloturvan, asiakasmaksujen tai muiden korvausperiaatteiden kohdalla ei ole eroa hoidon ja kuntoutuksen välillä, tarvetta erotella hoitoa ja kuntoutusta ei myöskään ole. Tältä pohjalta voi sanoa, että kuntoutusta on se, mitä kuntoutuksena järjestetään ja korvataan.


title: Lääkinnällinen kuntoutus

text: Yleinen vastuu lääkinnälliseen kuntoutuksen toteuttamisesta on kunnallisella terveydenhuoltojärjestelmällä. Asetus lääkinnällisestä kuntoutuksesta määrittelee lääkinnällisen kuntoutuksen palveluiksi seuraavat toimenpiteet:


title: Lääkinnällinen kuntoutus

text: Vaikeavammaisten henkilöiden työ- ja toimintakyvyn turvaamiseksi tai parantamiseksi Kelan on järjestettävä tarpeelliset kuntoutus- ja sopeutumisvalmennusjaksot.


title: Lääkinnällinen kuntoutus

text:
Vaikeavammaisten lääkinnällisen kuntoutuksen terapioina (kuntoutusjaksot avohoidossa) järjestetään seuraavia toimenpiteitä:
Kela järjestää harkinnanvaraisena kuntoutuksena erilaisia lääkinnällisen kuntoutuksen palveluita, joista merkittävimmät ovat


title: Lääkinnällinen kuntoutus

text: Psykoterapia kuuluu myös Kelan harkinnanvaraiseen lääkinnälliseen kuntoutukseen, ja se toteutetaan avomuotoisena terapeuttien vastaanotoilla. Tapaturma- ja liikennevakuutuskuntoutuksena korvataan ja järjestetään lääkinnällisen kuntoutuksen palveluita siltä osin kuin sitä ei ole säädetty terveyskeskuksen tai sairaanhoitopiirin tehtäväksi. Vakuutusyhtiöt korvaavat sairaanhoitona myös sellaisia toimenpiteitä, joita muuten pidetään lääkinnälliseen kuntoutukseen kuuluvina. Veteraanikuntoutuksesta merkittävä osa voidaan lukea lääkinnälliseksi kuntoutukseksi.


title: Lääkinnällinen kuntoutus

text: Kelan järjestämä vaikeavammaisten lääkinnällinen kuntoutus täydentää terveydenhuollon ensisijaista kuntoutusvastuuta. Kelalle ei kuulu välittömästi hoitoon liittyvä lääkinnällinen kuntoutus, ja Kela toteuttaa kuntoutuksen terveydenhuollon yksikössä 1-3 vuodeksi laaditun kuntoutussuunnitelman pohjalta. Seuraavassa taulukossa esitetään Kelan vaikeavammaisten kuntoutuksen tärkeimpien toimenpideluokkien laajuus.


title: Gorgon (sarjakuvahahmo)

text: Gorgon on Epäinhimillisten kuningasperheen sukulainen.


title: Gorgon (sarjakuvahahmo)

text: Gorgon on Mustan Salaman serkku ja perheensä ainoa lapsi. Hänet altistettiin Terrageenisumulle vastasyntyneenä kuten muutkin epäinhimilliset.


title: Gorgon (sarjakuvahahmo)

text: Gorgon on hyvin ihmisen näköinen; vain hänen kasvonsa ovat karkeapiirteiset ja jalat ovat polvista alaspäin hevosen kavioiden kaltaiset.


title: Gorgon (sarjakuvahahmo)

text: Gorgonin yli-inhimillinen voima on maanjäristysten tuottaminen. Hän tekee niitä polkemalla kaviollaan maahan; hän voi säädellä järistyksen voimaa tahdonvoimallaan. Suurimmillaan voima vastaa useita tonneja voimakasta räjähdettä. Tämä voima toimii vain Gorgonin niin halutessa eli hän voi kävellä normaalisti.


title: Gorgon (sarjakuvahahmo)

text: Gorgon on ehdottoman uskollinen Mustalle Salamalle, kuten muutkin kuninkaallisen perheen jäsenet ja sukulaiset.


title: Meduusa (sarjakuvahahmo)

text:
Meduusa on Epäinhimillisten kuningasperheen jäsen, Mustan Salaman serkku ja myöhemmin puoliso. Heillä on yhteinen lapsi Ahura.
Kuten miltei kaikki epäinhimilliset, myös Meduusa kävi läpi mutageenikäsittelyn.


title: Meduusa (sarjakuvahahmo)

text: Meduusa on lähes ihmisen näköinen. Hänellä on kuitenkin paksut ja pitkät, lepotilassa maahan asti ulottuvat hiukset, joita hän voi käyttää tahdonvoimansa avulla kuin mustekalan lonkeroita. Medusa nostaa hiustensa avulla noin tonnin.Hän pystyy haihduttamaan esineitä taikavoimillaan ja jäädyttämään.


title: Meduusa (sarjakuvahahmo)

text: Meduusa rakastaa Mustaa Salamaa sokeasti ja tottelee tätä ehdottomasti. Vain Ahuran syntyessä hän esitti lieviä vastalauseita mutageenikäsittelyä vastaan.


title: Meduusa (sarjakuvahahmo)

text: Ensiesiintymisensä hän teki kun Velho sai muistinmenetystä poteneen Meduusan petkutettua Kauhunelosten jäseneksi. Yritys päättyi nolosti: Näkymätön Nainen sotki Meduusan hiukset Ansamiehen liimalla - ja tästä selvittyään Meduusan muisti olikin jo palannut ja hän palasi kansansa luo.


title: Pulau Pinang

text: Pulau Penang () on saari Malakansalmessa, Malakan niemimaan länsirannikolla. Saari kuuluu Penangin osavaltioon Malesiassa. Penangin saari ja koko Penangin osavaltio ovat alun perin olleet osa Kedahia.


title: Pulau Pinang

text: Kedahin sulttaani luovutti Pulau Penangin hallinnan Englannin Itä-Intian kauppakomppanialle vuonna 1786 vastineeksi suojelusta siamilaisia vastaan. Britit nimesivät saaren Prince of Wales Islandiksi ja saaren suurin kaupunki nimettiin kuningas Yrjö III:n mukaan George Towniksi.


title: Pulau Pinang

text: Alueluovutuksesta huolimatta britit eivät avustaneet Kedahia, kun Siam hyökkäsi maahan vuonna 1821. Kedahin sulttaani katsoi brittien rikkoneen sopimuksen ja yritti valloittaa saaren takaisin, mutta valloitusyritys epäonnistui. Lopputuloksena brittien hallintaan liitettiin myös nykyisen Penangin osavaltion mantereen puolella sijaitseva osa, jonka britit nimesivät Wellesleyn provinssiksi ("Seberang Perai").


title: Pulau Pinang

text: Penangin saari ja mantereen puolella sijaitseva Wellesleyn provinssi yhdistettiin 13,5 kilometriä pitkällä Penangin sillalla vuonna 1985.


title: MZ (Zschopau)

text: MZ on saksalainen moottoripyörämerkki, jota valmistaa MZ Motorrad- und Zweiradwerk GmbH Zschopaussa. Merkin juuret ovat DKW:ssä, jonka pohjalta "Industrieverband Fahrzeugbau" (IFA) jatkoi moottoripyörävalmistusta Saksan demokraattisessa tasavallassa. Tehtaan nimeksi tuli 1956 "VEB Motorradwerk Zschopau".


title: MZ (Zschopau)

text: MZ-moottoripyörät edustivat 1960-luvulla kaksitahtitekniikan huippua kilpaurheilussa, mutta suunnittelija Walter Kaadenin salaisuudet joutuivat kilpailijoiden käsiin, kun tehtaan kilpa-ajaja Ernst Degner loikkasi länteen 1961 ja siirtyi Suzukin palvelukseen .


title: MZ (Zschopau)

text: Saksan jälleenyhdistyttyä yhtiö meni konkurssiin 1991, minkä jälkeen ETZ-mallisto ja MZ-tuotemerkki myytiin turkkilaiselle Kanunille. Vanhan yhtiön jatkajaksi perustettiin "Motorrad- und Zweiradwerk", joka 1992–1998 valmisti moottoripyöriä nimellä MuZ. Nykyään MZ-brändi on jälleen tehtaan hallinnassa ja tuotannossa on 125-kuutioinen RT ja 660–1 000 cm³ S-mallisto (Skorpion).


title: MZ (Zschopau)

text: 9. kesäkuuta 2008 Motor Cycle News -lehti ilmoitti MZ:n aikovan lopettaa tuotannon vuoden lopussa. Yhtiön tukijat lopettivat toimintansa vuosia jatkuneen taloudellisen tappion jälkeen. 12. joulukuuta 2008 MZ:n tehtaan ovet Zschopaussa sulkeutuivat viimeistä kertaa.Nelitahtisissa 125-kuutioisissa SM-, SX- ja RT-malleissa käytetään samaa nestejäähdytteistä, neliventtiilistä DOHC-moottoria. Tehoa siinä on 11kW (15hv), joka on suurin sallittu määrä kevytmoottoripyörille Suomessa.


title: Jerry Yang

text: Xao "Jerry" Yang (s. 1968 Laos) on Laosissa syntynyt yhdysvaltalainen pokerinpelaaja, joka voitti vuoden 2007 World Series of Pokerin pääturnauksen.


title: Jerry Yang

text: Yang, etniseltä taustaltaan hmongi, pakeni perheensä mukana Laosista Thaimaahan maan kommunistien otettua vallan 1970-luvulla. Thaimaassa perhe vietti neljä vuotta pakolaisleirillä, jossa Yang veli ja sisko kuolivat. Yang ja hänen perheensä muuttivat Yhdysvaltoihin vuonna 1979.


title: Jerry Yang

text: Yangilla on maisterintutkinto terveyspsykologiasta Loma Lindan yliopistosta ja hän on työskennellyt terapeuttina ja sosiaalityöntekijänä. Yang on naimisissa ja perheessä on kuusi lasta.


title: Jerry Yang

text: Yang aloitti pokerinpeluun vuonna 2005. Hän pääsi osallistumaan WSOP:n pääturnaukseen voitettuaan 225 dollarin satelliittiturnauksen kotikaupunkinsa Temeculan Pechanga Resort and Casinolla . Ennen WSOP:ta Yang oli päässyt neljästi rahasijoille pienissä pokeriturnauksissa Kaliforniassa.


title: Jerry Yang

text: WSOP:ssa Yang aloitti finaalipöydän kahdeksannelta sijalta, mutta nousi aggressiivisella pelillään johtopaikalle, josta hän ei sen jälkeen luopunut. Yang pudotti kahdeksasta finaalivastustajastaan seitsemän. Kaksinpelissä kanadalaista Tuan Lamia vastaan Yang voitti kasiparillaan Lamin A♦ Q♦ -käden. Yang sai viimeisellä kortilla yhdeksikön korkuisen suoran, Lamin saatua flopilla rouvaparin. Finaalipöytä kesti kaksitoista tuntia ja Yang ansaitsi voitostaan 8,25 miljoonaa dollaria.


title: Jerry Yang

text: Yang ilmoitti voittonsa jälkeen lahjoittavansa 10 % palkintosummasta hyväntekeväisyyteen. Yang on solminut sponsorisopimuksen Full Tilt Poker -nettipokerihuoneen kanssa.


title: Jerry Yang

text: Maaliskuussa 2009 Yangin pokeriuran turnausansiot ylittivät 8,2 miljoonaa dollaria. Hän on kaikkien aikojen rahalistalla sijalla neljätoista.


title: Gaspar de Guzmán Olivares

text: Gaspar de Guzmán Olivares (oikeastaan Gaspar de Guzmán y Pimentel, Olivaresin kreivi) (6. tammikuuta 1587 Rooma, Kirkkovaltio – 22. heinäkuuta 1645 Toro, Espanja) oli espanjalainen valtiomies. Hänellä oli Olivaresin kreivin ja Sanlúcarin herttuan arvonimet, mistä syystä häntä kutsutaan usein Olivaresin kreiviherttuaksi ().


title: Gaspar de Guzmán Olivares

text: Noustessaan valtaan vuonna 1621 Espanjan kuningas Filip IV valitsi Olivaresin johtavaksi ministerikseen. Tässä asemassa Olivares pysyikin aina vuoteen 1643 asti ohjaten Espanjan ulkopolitiikkaa ja halliten maata oman halunsa mukaan. Alun perin hän oli suuntautunut kirkolliselle uralle, mutta luopui siitä siirtyessään kuninkaan palvelukseen.


title: Gaspar de Guzmán Olivares

text: Olivares oli kyvykäs eikä hän käyttänyt asemaansa oman edun tavoitteluun, vaan pyrki parantamaan erityisesti Espanjan taloudellista tilaa. Hän vähensi virkojen määrää, joita oli perustettu ylen määrin myytäväksi valtion kärsiessä rahapulasta ja antoi verohelpotuksia vastanaineille, jotta väestönkasvu paranisi. Myös maastamuutto kiellettiin ilman kuninkaan lupaa.


title: Gaspar de Guzmán Olivares

text: Kahdeksankymmenvuotisen sodan jatkuessa vuonna 1625 Olivares perusti yhdessä keisari Ferdinand II:n ja katolisen liigan kanssa Alankomaiden vastaisen kauppasaarron "almirantazgon", johon kuuluivat Espanja, Espanjan Alankomaat, Puola ja hansakaupungit. Vastatoimena alankomaalaiset liittoutuivat Ranskan ja Englannin kanssa tavoitteenaan palauttaa Fredrik V takaisin Pfalzin ruhtinaaksi.


title: Evernight

text: Evernight on Battleloren neljäs studioalbumi. Kuten muillakin levyillä, myös tällä lyriikkojen aiheet liittyvät Keski-Maahan.Digipakin bonuskappaleet


title: Metsästäjän miekat

text: Metsästäjän miekat on R. A. Salvatoren Drizzt Do’Urdenista kertova kirjasarja. Sarjaan kuuluvat kirjat "Tuhat örkkiä", "Yksinäinen drow" ja "Kaksi miekkaa".


title: Metsästäjän miekat

text: "Tuhat örkkiä" () julkaistiin englanniksi vuonna 2002. Drizzt, Wulfgar ja Catti-brie palaavat Jäätuulen laaksoon vain lähteäkseen heti paluumatkalle kohti etelää yhdessä Bruenorin ja Regisin kanssa. Mithralsalejen kuninkuus palaa jälleen Bruenorille hänen esi-isänsä kuoleman seurauksena ja ystävysten on aika palata aitohopean koristamiin kaivoskäytäviin. Örkit ovat liikekannalla kuningas Obouldin johdolla, eivätkä örkit vihaa ketään muuta yhtä paljon kuin kääpiöitä.


title: Metsästäjän miekat

text: Drizzt ystävineen saa huomata joutuneensa keskelle suurimittaista sotaa, jonka tuoksinassa Drizzt ja Guenhwyvar joutuvat eroon tovereistaan. Avuttomina he joutuvat katsomaan kaukaa, miten puolustukseen käytetty velhontorni sortuu ja näyttää vievän mukanaan Drizztin ystävät.


title: Metsästäjän miekat

text: "Yksinäinen drow" () julkaistiin vuonna 2003. Uskoen kaikkien ystäviensä kuolleen tornin romahduksessa Drizzt ryhtyy käymään yksinäistä sotaansa örkkejä vastaan. Hän saa kuitenkin liittolaisikseen kaksi hopeahaltiaa, Tarathielin ja Innovindilin, jotka joutuvat myös kärsimään örkkejen hyökkäyksestä.


title: Metsästäjän miekat

text: Lisäksi Drizzt joutuu jälleen pohtimaan periaatteitaan kohdatessaan kaksi drowta, jotka ovat liittoutuneet örkkien kanssa ja käyttävät näitä sätkynukkeinaan.


title: Metsästäjän miekat

text: "Kaksi miekkaa" () julkaistiin vuonna 2004. Tarathielin kuoltua kuningas Obouldin käsissä Drizzt ja Innovindil lyöttäytyvät yhteen taistelussa örkkejä vastaan. Yhteisen matkan aikana Drizzt oppii Innovindilin avulla ymmärtämään, millaista on todella elää haltiana ihmisten ja muiden lyhemmän elämän viettävien olentojen keskuudessa. Drizzt oivaltaa, että lyhyen elämänsä aikana ihminen saattaa elää täydemmin ja kiihkeämmin kuin haltia, mutta ihmisen rinnalla haltia pystyy iloitsemaan samasta elämän kiihkeydestä ja monipuolisuudesta. Tämä oivallus rohkaisee Drizztiä ottamaan suuren askeleen suhteessaan Catti-briehen, jota hän on rakastanut jo monien vuosien ajan.


title: Pepe & Paradise (albumi)

text: Pepe & Paradise on suomalaisen iskelmä-yhtye Pepe & Paradisen toinen studioalbumi. Se julkaistiin vuonna 1973.


title: Pepe & Paradise (albumi)

text: Kaikki kappaleet sovittanut Markku Johansson.


title: USS St. Lo (CVE-63)

text: USS St. Lo (runkonumerot ACV-63, CVE-63) oli Yhdysvaltain laivaston Casablanca-luokan saattuetukialus. Alun perin alus oli pieni 12 000 tonnin rahtilaiva, joka muunnettiin lentotukialukseksi lisäämällä lentokansi ja kevyt aseistus. Ilmatorjuntatykkien lisäksi aluksessa oli yksi 127 mm tykki. Aluksella lentokoneita oli kolmisenkymmentä, valtaosin Grumman TBF Avenger -torpedopommittajia.


title: USS St. Lo (CVE-63)

text: Sen köli laskettiin 23. tammikuuta 1943 nimellä "USS Chapin Bay". Alus nimettiin ennen vesillelaskua "USS Midwayksi" ja alus laskettiin vesille 17. elokuuta. Alus liitettiin laivastoon 23. lokakuuta. Aluksen nimi piti vapauttaa valmisteilla olevalle lentotukialukselle CVB-41 ja aluksen nimeksi vaihdettiin syyskuussa 1944 "USS St. Lo".


title: USS St. Lo (CVE-63)

text: "St. Lo" osallistui Yhdysvaltain 7. Laivaston mukana Leytenlahden taisteluun lokakuussa 1944. Samarin saaren taistelun yhteydessä 25. lokakuuta laivan kimppuun hyökkäsi japanilainen kamikaze-kone, joka osui lentokanteen läpäisten sen. Alus syttyi palamaan ja paloi räjähdellen alle tunnin, kunnes se upposi. Kyseessä oli japanilaisten ensimmäinen kamikaze-hyökkäys.


title: Pepe & Paradise 2

text: Pepe & Paradise 2 on suomalaisen iskelmä-yhtye Pepe & Paradisen kolmas ja viimeiseksi jäänyt studioalbumi. Se julkaistiin vuonna 1975.


title: Pepe & Paradise 2

text: Kaikki kappaleet sanoittanut Vexi Salmi ja sovittanut Markku Johansson, ellei toisin mainittu.


title: Kaksi miekkaa

text: Kaksi miekkaa voi viitata seuraaviin asioihin:


title: Rebecca Julia Brown

text: Rebecca Julia Brown (s. 18. elokuuta 1992 Chicago, Illinois) on yhdysvaltalainen näyttelijä ja muusikko. Hän aloitti kitaransoiton jo 4-vuotiaana. Hän näytteli Katie-nimistä henkilöä elokuvassa School of Rock, johon hänen piti opetella soittamaan selloa ja bassoa päästäkseen elokuvaan.


title: Sosiaalinen kuntoutus

text: Sosiaalinen kuntoutus on yhtäältä kaikkia kuntoutuksen muotoja kattava yleiskäsite, mutta toisaalta sanaa käytetään myös pyrittäessä eri tavoin tukemaan vaikeasti syrjäytyneiden henkilöiden (esimerkiksi päihde- ja huumeongelmaiset henkilöt, vankilasta vapautuvat, syvää masennusta potevat ja äärimmäisestä yksinäisyydestä kärsivät henkilöt) paluuta yhteiskunnalliseen osallisuuteen ja tyydyttävään elämän laatuun.


title: Sosiaalinen kuntoutus

text: Sosiaalihuoltolain uudistuksen myötä sosiaalinen kuntoutus on saamassa ensimmäistä kertaa lainmukaisen määritelmän. Lain on suunniteltu astuvan voimaan vuonna 2015.


title: Sosiaalinen kuntoutus

text: Konkreettisimmillaan sosiaalinen kuntoutus määritellään sopeutumisvalmennuksena. Varhaisimmat sosiaalisen kuntoutuksen muodot löytyvät eri maissa kroonisten mielenterveyspotilaiden, päihdeongelmaisten ja vapautuvien vankien kuntoutuksesta, jolloin asiaan liitetään psyykkinen näkökulma, ja puhutaan psykososiaalisesta kuntoutuksesta. Sopeutumisvalmennuksen käsite on suomalaisessa kuntoutuksessa rajautunut vaikean vammaisuuden ja sairauden aiheuttaman elämänmuutoksen tukemiseen, mutta toimintamuodoiltaan ja tavoitteiltaan sopeutumisvalmennus on rinnastettavissa sosiaalisen kuntoutuksen muotoihin päihdekuntoutuksessa, mielenterveyskuntoutuksessa tai vaikkapa peliriippuvuuteen liittyvissä interventioissa.


title: Sosiaalinen kuntoutus

text: Stakesin Erkki Kemppainen erottaa kolme sosiaalisen kuntoutuksen määrittelytapaa


title: Sosiaalinen kuntoutus

text: Hinkan, Koiviston ja Haverisen kirjallisuuskatsaus sosiaalisen kuntoutuksen työmuodoista tuotti suomalaisesta käytännöstä seuraavat kohderyhmät


title: Sosiaalinen kuntoutus

text:
Sosiaalinen kuntoutus saa laajan merkityksen siitä seikasta, että kuntoutuksen yleinen tavoite on sosiaalinen integraatio tai inkluusio. Tässä ilmaisussa heijastuu kuntoutuksen alkuperäinen sanamuoto – rehabilitaatio – ”kunnian, ihmisarvon, ihmisoikeuksien käytännöllinen palauttaminen. Kattokäsitteenä sosiaalinen kuntoutus tarkoittaa edellä’ siteeratun Kemppaisen määrittelyn kahta ensimmäistä vaihtoehtoa. Yleisessä mielessä on siis perusteltua kysyä, ketä tai mitä tulisi sosiaalisesti kuntouttaa, yksilöä vai yhteiskuntaa.
Sosiaalinen kuntoutus määritellään usein myös sosiaalisen toimintakyvyn tukemiseksi/kehittämiseksi. Jos tässä määritelmässä halutaan välttää yksilönäkökulmaa, voidaan yhtä hyvin puhua sosiaalisen vuorovaikutuksen edellytysten tukemisesta ja parantamisesta. Tällöin yhteys kattokäsitteen ja suppean määritelmän välillä avautuu. Sosiaalinen kuntoutus on kaikkien niiden toimintamuotojen kokoelma, jotka tukevat sosiaalista toimintakykyä tai sosiaalisen vuorovaikutuksen edellytyksiä hänen elämäntilanteessaan.


title: Sosiaalinen kuntoutus

text: Sosiaali- ja terveydenhuollossa ja laajemminkin hyvinvointipolitiikassa ovat jatkuvasti lisääntyneet kansalaisten omatoimisuuteen ja aktiivisuuteen kohdistuvat vaatimukset. Tällä kehityksellä on suora ja monin tavoin myös epäsuora vaikutus sosiaaliseen syrjäytymiskehitykseen. Jos henkilö ei pysty huolehtimaan omasta toimeentulostaan ja hyvinvoinnistaan, kestää yhä kauemmin ennen kuin yhteiskunnan palvelujärjestelmät ehtivät hänen avukseen. Oletusarvo on, että jokaisen kansalaisen tulisi ottaa entistä enemmän vastuuta omasta ja läheistensä hyvinvoinnista. Ongelmallisissa tilanteissa ratkaisuksi esitetään sosiaalisen toimintakyvyn yleistä lisäämistä. Tämä kehitys näkyy selvästi esimerkiksi alan kansainvälisen järjestön (International Association for Psychological Rehabilitation Sevices, IAPRS) periaateohjelmassa


title: Sosiaalinen kuntoutus

text: Sosiaalisen kuntoutuksen tukemisen keskeiset muodot suomalaisen aineiston mukaan ovat


title: Lily Cole

text: Lily Luahana Cole (s. 19. toukokuuta 1988) on brittiläinen huippumalli ja näyttelijä.


title: Lily Cole

text: Colen mallinura alkoi 14-vuotiaana Benjamin Hartin törmättyä häneen hampurilaisravintolassa Lontoon Sohossa. Hän on esiintynyt useissa tunnetuissa julkaisuissa, kuten Voguen ja V:n kansikuvissa. Vuonna 2008 hän kiinnitti julkista huomiota esiintymällä alasti Ranskan Playboy-lehden kuvasarjassa. Lisäksi Cole on esiintynyt useiden yritysten, kuten Marks and Spencerin ja kosmetiikkayritys Rimmelin mainoksissa.


title: Lily Cole

text: Cole on näytellyt muutamassa elokuvassa alkaen sivuroolista "Tyttökoulu St. Trinian’sissa" vuodelta 2007. Hänen ensimmäinen pääroolinsa oli Valentinana vuoden 2009 elokuvassa "The Imaginarium of Doctor Parnassus", jossa hän esiintyi yhdessä muun muassa Heath Ledgerin, Johnny Deppin, Colin Farrellin ja Jude Lawin kanssa. Marilyn Manson valitsi Colen jo vuonna 2006 näyttelemään Alicea elokuvassaan "", mutta on epäselvää julkaistaanko sitä koskaan. Vuonna 2011 Colella oli toinen naispääosa draama-kauhuelokuvassa "The Moth Diaries".


title: Lily Cole

text: Cole opiskelee taidehistoriaa Cambridgen yliopistossa.


title: STX Corporation

text: STX Corporation on eteläkorealainen holdingyhtiö, jonka alaisuudessa varsinaista liiketoimintaa harjoittavat tytäryhtiöt. STX-konserniin kuuluvat mm. STX Engine (dieselmoottorit), STX Offshore & Shipbuilding (laivanrakennus), STX Pan Ocean (hakurahtilaivoja), STX Heavy Industries (raskas teollisuus), STX Energy (energia) ja STX Construction (rakennusala). Pääkonttori sijaitsee Koreassa Etelä-Gyeongsangin maakunnassa.


title: STX Corporation

text: Yhtiön tekee mielenkiintoiseksi Suomen kannalta yhtiön lähes 90 prosentin omistusosuus norjalaisesta pörssiyhtiöstä Aker Yards ASA:sta, joka puolestaan omistaa Suomen Aker Yards Oy:n.


title: STX Corporation

text: Huhtikuussa 2013 STX Offshore & Shipbuilding hakeutui velkajärjestelyyn.


title: The Circle of Life

text: The Circle of Life on power metal -yhtye Freedom Callin vuonna 2005 julkaistu neljäs studioalbumi.


title: Dick Harrison

text: Dick Harrison (10. huhtikuuta 1966 Huddinge) on ruotsalainen tutkija ja kirjailija. Hän on ollut historian professorina Lundin yliopistossa vuodesta 2003.


title: Dick Harrison

text: Harrison on Peter Englundin ohella Ruotsin tunnetuimpia populäärihistorioitsijoita joilla on akateeminen tausta. Harrisonin erikoisala on keskiaika. Harrison kirjoittaa kirjojen lisäksi säännöllisesti Populär Historia -lehteen.


title: Dick Harrison

text:
Harrison on voittanut TV-ohjelman "På spåret" Ellinor Perssonin kanssa vuonna 2004.
Kesäkuussa 2004 Statens ansvarsnämnd antoi Harrisonille varoituksen virkavirheestä


title: 70’s Radio Hits

text: 70's Radio Hits on suomalaisen iskelmäyhtye Pepe & Paradisen kokoelma-albumi vuodelta 2000. Kokoelma sisältää Pepen & Paradisen Yleisradiolle 1970-luvun alussa tekemiä äänitteitä. Mukana on myös uusi kappale, "Sana Sana Saa" (afrikkalainen kansanlaulu), josta on levyllä kaksi eri versiota. Kokoelman kappaleista ainoastaan "My Child" on aiemmin levytetty, ja se löytyy Paradisen ensimmäiseltä singleltä. "Sympathy" on levytetty instrumentaaliversiona Markku Johanssonin soololevylle "Sympatiaa" vuonna 1970.


title: 70’s Radio Hits

text: Kappaleiden 2–12 äänittäjä on tuntematon.


title: Jari-Pekka Laaksonen

text: Jari-Pekka ”Jippo” Laaksonen on suomalainen muusikko. Hän on vaikuttanut useissa yhtyeissä, joista tunnetuimpia ovat muun muassa MAC ja S.E.X. Laaksonen on työskennellyt myös sovittajana. Hänen veljensä Pepe Laaksonen on myös muusikko, joka tunnetaan parhaiten Dingo-yhtyeestä.


title: Fredrik V (Pfalz)

text: Fredrik V (; 26. elokuuta 1596 Neumarkt in der Oberpfalz – 29. marraskuuta 1632 Mainz) oli vuosina 1610–1623 Pfalzin vaaliruhtinas ja vuosina 1619–1620 Böömin kuningas nimellä Fredrik I. Koska Fredrikin kuninkuus kesti vain yhden vuoden (4. marraskuuta 1619 – 8. marraskuuta 1620), hän sai lisänimen talvikuningas.


title: Fredrik V (Pfalz)

text: Fredrik syntyi metsästyslinna Deinschwangissa. Hän seurasi isäänsä Fredrik IV:tä Pfalzin vaaliruhtinaaksi vuonna 1610. Isältään hän peri myös johtoaseman evankelisessa unionissa.


title: Fredrik V (Pfalz)

text: Kolmikymmenvuotinen sota alkoi Böömin protestanttien kapinalla keisari Ferdinand II:ta vastaan. Syrjäytettyään Ferdinandin he tarjosivat Fredrikille Böömin kuninkaan kruunua vuonna 1619. Näin he tavoittelivat evankelisen unionin tukea kapinassaan keisaria vastaan. Fredrik otti kruunun vastaan luottaen saavansa tukea apeltaan Englannin kuningas Jaakko I:ltä ja evankeliselta unionilta. Jaakko kuitenkin vetäytyi tulevasta konfliktista aivan kuten teki evankelinen unionikin. Fredrik jäi yksin suurta keisaria vastaan.


title: Fredrik V (Pfalz)

text: Ferdinand löi Böömin protestantit Valkeavuoren taistelussa 8. marraskuuta 1620 ja kapina käytännöllisesti katsoen päättyi. Seuraavaksi keisarilliset armeijat tunkeutuivat Pfalziin ja Fredrikin oli paettava Hollantiin 1622. Hän vietti elämänsä loppuvuodet maanpaossa. Keisari antoi 1623 Pfalzin ja vaaliruhtinaan tittelin Baijerin herttua Maksimilian I:lle.


title: Fredrik V (Pfalz)

text: Vaaliruhtinaan arvo ja Pfalz palautettiin Fredrikin pojalle Kaarle I Ludvigille 1648 Westfalenin rauhassa.


title: Mieskone

text: Mieskone on suomalainen rockyhtye, jonka laulaja-kitaristina ja lauluntekijänä toimii Juha Mieskonen.


title: Mieskone

text: Alkuperäiset jäsenet olivat Juha Mieskonen (laulu ja basso), Ekku Apo (kitara ja laulu), Ari Ilaskivi (rummut), Jarmo Lehtelä (kitara).


title: Mieskone

text: Myöhemmin mukaan tulivat Maku Siirtola (koskettimet), Ilaskiven tilalle tullut Tomppa Frisk sekä Harri Moilanen (kitara) ja Peki Uurtimo (basso). Kesken toisen albumin tekoa Moilasen tilalle vaihtui Henny Björklöf. Kolmannella albumilla soittivat Marko Karhu (kitara) ja Ile Tirkkonen (rummut).


title: Mieskone

text: Yhtye osallistui myös Syksyn Sävel -kilpailuun vuonna 1993 kappaleella "Sininen Mekko".


title: Sven Lindahl

text: Sven Lindahl (s. 25. kesäkuuta 1937) on ruotsalainen toimittaja, uutisankkuri, säveltäjä ja sanoittaja. Lindahl on tunnettu kappaleestaan ”Mälarö kyrka”, jonka ensimmäisenä levytti Lenne Broberg ja myöhemmin Eero Raittinen suomeksi nimellä ”Vanha holvikirkko”.


title: Adam Foote

text: Adam Foote (s. 10. heinäkuuta 1971 Toronto, Ontario) on kanadalainen jääkiekkoilija, joka pelasi NHL:ssä yli tuhat ottelua ja voitti kahdesti Stanley Cupin.


title: Adam Foote

text: Foote aloitti junioriuransa OMHA-sarjassa, jossa hän voitti useita kertoja sarjan mestaruuden. Hän siirtyi 18-vuotiaana Sault Ste. Marie Greyhoundsiin OHL:ään, ja heti tulokaskauden jälkeen Quebec Nordiques varasi hänet numerolla 22 . Foote pelasi vielä kuitenkin kolme kautta OHL:ssä, ennen kuin siirtyi Nordiquesiin.


title: Adam Foote

text: Lojaalisti Foote pelasi joukkueessa jopa sen siirryttyä Coloradoon. Avalanchen paidassa hän voitti kahdesti Stanley Cupin, mutta kauden 2003–2004 jälkeen hän ei saanut enää uutta sopimusta. Foote ei pelannut missään aikana, ja sen jälkeen hän siirtyi vapaana pelaajana Columbus Blue Jacketsiin, jossa hänet nimitettiin kapteeniksi. Foote siirtyi takaisin Coloradoon siirtoikkunan sulkeutuessa 26. helmikuuta 2008 varausvuoroa vuoden 2008 tai 2009 varaustilaisuudessa vastaan. Vuonna 2009 Foote valittiin Coloradon kapteeniksi. Foote lopetti pelaajauransa kauden 2010–2011 jälkeen.


title: Adam Foote

text: Foote pelasi useita vuosia myös Kanadan jääkiekkomaajoukkueessa.


title: Adam Foote

text: Colorado Avalanche on jäädyttänyt Footen pelinumeron 52. Peliuransa jälkeen Foote toimi Colorado Avalanchen valmennustiimissä kevääseen 2017 asti.


title: Adam Foote

text: Footen pojista 1998 syntynyt Callan pelaa WHL:ssa ja varattiin 2017 draftissa ensimmäisen kierroksen 14. vuorolla Tampa Bay Lightningiin ja kaksi vuotta nuorempi poika Nolan pelaa myös WHL-joukkue Kelowna Rocketsissa ja on varauskelpoinen vuoden 2019 draftissa.


title: Totte Wallin

text: Torsten ”Totte” Wallin (s. 1952 Enköping, Ruotsi) on ruotsalainen laulaja, muusikko, koomikko ja juontaja. Hän nousi julkisuuteen vuonna 1979 kappaleella ”Enköpingståge´”. Wallin on esiintynyt niin radiossa kuin televisiossakin.


title: Totte Wallin

text: Säveltäjä Povel Ramel palkisti Wallinin vuonna 1983 Karamelodiktstipendiet-palkinnolla. Hän oli ensimmäinen kyseisen stipendin saanut henkilö.


title: Tietoturvajohtaja

text: Tietoturvajohtaja (), on keskittynyt organisaation tietoturvallisuuteen. Tehtävän vastuualueet vaihtelevat yritysten tarpeiden mukaan, mutta yleensä ne sisältävät seuraavat tehtävät:Tietoturvajohtajat yleensä raportoivat tietohallintojohtajalle, englanniksi chief information officer (CIO), ja jossain tilanteissa jopa suoraan toimitusjohtajalle (CEO). Raportointikohde riippuu pitkälti siitä miten riippuvainen yrityksen toiminta on tietoturvallisuudesta. Erityisesti rahoitus-, vakuutus- ja terveydenhoidon aloilla on syytä raportoida mahdollisimman ylös lainsäädännöllisistä syistä.


title: Tietoturvajohtaja

text: Tietoturvajohtajien rooli yrityksissä on lainsäädännöllisistä syistä kasvamassa. Yksityisyydensuojan vahvistuminen Euroopassa sekä tiedottamis- ja seurantavelvoitteiden vahvistuminen Yhdysvalloissa pakottaa yritysjohdon ottamaan vakavasti tietoturva-asiat.


title: Tietoturvajohtaja

text: Tietoturvajohtajan tehtävät ja roolit eivät ole kovin vakiintuneita. Yleisesti ottaen tietoturvajohtajan vastuulla on luoda tietoturvallisuuspolitiikka, hyväksyttää se sekä varmistaa sen täytäntöön pano. Toinen puoli tehtävää on valvoa (auditoida) tietoturvallisuusasioita.


title: Tietoturvajohtaja

text: Tietoturvajohtajan tuleekin jatkuvasti kyseenalaistaa olemassa olevat tietoturvakäytännöt ja -vaatimukset ja tehdä tarvittavat muutokset organisaation tietoturvapolitiikkaan.


title: Kotkan paperitehdas

text: Kotkan paperi- ja kartonkitehdas on Kotkamills Oy:n omistama paperi- ja kartonkitehdas Kotkassa. Kotkamills Oy:n omisti amerikkalainen OpenGate Capital-pääomasijoitusyhtiö. Tehdas kuului aiemmin Stora Enson omistukseen (Stora Enso Publication Paper ja Laminating Papers) ja se sijaitsee Kymijoen suulla Kotkan keskustassa. Tehdas on ainoa paperitehdas Kotkassa Hovinsaaren paperitehtaan lopetettua toimintansa vuonna 1999. Hans Gutzeitin vuonna 1872 perustamasta sahasta on kasvanut nykyaikainen tehdas, joka tuottaa sahatavaraa, höylättyä puutavaraa, lämpöpuuta sekä päällystettyä aikakauslehti- ja laminaattipaperia jatkojalosteineen. Kotkan tehtaitten tuottavuus perustuu puuraaka-aineen tehokkaaseen hyödyntämiseen. Sahan sivutuotteet, puru ja hake, käytetään paperin valmistukseen. Kuori poltettiin energiaksi Summan tehtailla niiden vielä käydessä. Kotkan tehtaat on omavarainen energian suhteen, josta yli puolet tuotetaan kombivoimalaitoksella, jonka pääpolttoaineena on maakaasu. Vuonna 1907 käynnistynyt Kotkan sellutehdas on Suomen ainoa yksinomaan sahanpurua raaka-aineenaan käyttävä sellun valmistaja. Tehtaalla on sellutehdas, yksi paperikone sekä kartonkikone ja niiden lisäksi yksi sahayksikkö, lämpökäsittelylaitos ja kaksi impregnointilinjaa. Työntekijöitä on noin 550 ja toimitusjohtajana on Markku Hämäläinen.


title: Kotkan paperitehdas

text: Kotkassa on toiminut myös kolme muuta sellutehdasta; Sunila sekä lakkautetut Hovinsaaren sellutehdas ja Hallan sellutehdas.


title: Kotkan paperitehdas

text: Stora Enso päätti laittaa tehtaan myyntiin 25. lokakuuta 2007, koska tehtaalla tarvittaisiin suuria investointeja, joita Stora Enso ei ole halukas toteuttamaan ja tehtaan tuotteet eivät kuulu Stora Enson ydinliiketoimintoihin. Tehtaalle on löytynyt useita mahdollisia ostajakandidaatteja. Kotkan paperitehdas myytiin 1. heinäkuuta 2010 amerikkalaiselle OpenGate Capital -sijoitusyhtiölle. Kauppaan kuului Kotkan tehtaan lisäksi StoraEnson laminaattipaperitoiminnot Malesiassa sekä Tainionkosken laminaattipaperikone Imatralla. Tehtaan myynnin yhteydessä Stora Enso siirsi sahan lämpöpuun tuotantoyksiköt Uimaharjuun ja lämpöpuun tuotanto Kotkassa päättyi. Alkuvuonna 2015 OpenGate Capital myi Kotkamills oy:n suomalaiselle MB-sijoitusrahastolle. Toimitusjohtajaksi tuli Markku Hämäläinen. Mb-rahastot investoivat Kotkan tehtaaseen yli 100 miljoonaa euroa. Paperikone 2 muutettiin kartonkikoneeksi vuonna 2016, ja koneen kapasiteetiksi tuli noin 400 000 tonnia taive- ja suojakartonkia vuodessa. Tällöin myös Solaris-paperin valmistus päättyi.


title: Kotkan paperitehdas

text: Kotkan tehtaat valmistavat vuodessa 160 000 tonnia laminaattipaperia, 18 000 tonnia Imprex® tuotteita, 170 000 tonnia erikoispäällystettyä aikakauslehtipaperia ja 250 000 kuutiometriä puutuotteita. Paperin tuotanto vuonna 2006 oli yhteensä 299 400 tonnia. Tehtaiden liikevaihto oli noin 254 miljoonaa euroa vuonna 2006.


title: Kotkan paperitehdas

text:
Uusi kartonkikone 2 käynnistettiin 22. heinäkuuta 2016 kello 15:05. Tuotteina ovat aluksi taivekartonki kuluttajapakkauksiin ja sitten muoviton kuppikartonki. Uudistus maksoi 170 miljoonaa euroa, ja koneen tuotankokyky on noin 400 000 tonnia vuodessa.
Tehdasalueen vaihtotyöt suorittaa VR Osakeyhtiö. Aiemmin tehtaalla oli omia vetureita, kuten:Lisäksi 600 mm:n kapearaidekalustoa.


title: Demilitarisoitu alue (tietotekniikka)

text: Tietoturvassa demilitarisoitu alue (engl. "demilitarized zone", DMZ) tarkoittaa fyysistä tai loogista aliverkkoa, joka yhdistää organisaation oman järjestelmän turvattomampaan alueeseen, esimerkiksi Internetiin. Demilitarisoidun alueen tarkoitus on lisätä ylimääräinen tietoturvataso organisaation lähiverkkoon.


title: Demilitarisoitu alue (tietotekniikka)

text: Lähiverkon turvattomimmat laitteet ovat niitä, jotka palvelevat verkon ulkopuolisia käyttäjiä, esimerkiksi sähköposti- ja DNS-palvelimet. Nämä laitteet sijoitetaankin omaan aliverkkoonsa, jolloin muu verkko on suojassa, jos hyökkäys palvelimiin onnistuu. Demilitarisoidulla alueella sijaitsevat laitteet eivät voi muodostaa suoria yhteyksiä lähiverkon laitteisiin, mutta kylläkin muihin saman alueen laitteisiin ja verkon ulkopuolisiin käyttäjiin. Tämän vuoksi demilitarisoidun alueen laitteet pystyvät palvelemaan sekä sisäisiä että ulkoisia käyttäjiä lähiverkon vaarantumatta.


title: Demilitarisoitu alue (tietotekniikka)

text: Yleensä ulkoisia palveluita tarjoavat laitteet sijoitetaan demilitarisoidulle alueelle. Näihin kuuluvat sähköposti-, DNS- ja verkkopalvelimet. Joissakin tapauksissa tarvitaan ylimääräisiä toimenpiteitä suurimman mahdollisen tietoturvan saavuttamiseksi.


title: Demilitarisoitu alue (tietotekniikka)

text: Verkkopalvelinten pitää joskus pystyä kommunikoimaan lähiverkon tietokannan kanssa. Koska tietokanta ei useimmiten ole yleisesti käytettävissä ja voi sisältää salaista tietoa, sen ei pitäisi olla demilitarisoidulla alueella. Verkkopalvelimen ja tietokannan välinen yhteys voidaankin johtaa toisen palvelimen kautta, jolloin järjestelmä on turvallisempi.


title: Demilitarisoitu alue (tietotekniikka)

text: Sähköpostin luottamuksellisen luonteen vuoksi sähköpostiviestejä ei kannata säilyttää demilitarisoidulla alueella. Sen sijaan viestit säilytetään verkon sisäisellä palvelimella, ja demilitarisoidun alueen sähköpostipalvelin vain välittää viestit sisäiselle palvelimelle ja sieltä pois.


title: Demilitarisoitu alue (tietotekniikka)

text: Demilitarisoidun alueen sisältävän lähiverkon asentaminen voidaan tehdä monella tavalla. Kaksi yksinkertaisinta tapaa ovat yksinkertaisen palomuurin verkko ja kaksinkertaisen palomuurin verkko. Näitä rakenteita voi laajentaa.


title: Demilitarisoitu alue (tietotekniikka)

text: Vähintään kolmen verkkokortin palomuuria käytettäessä on mahdollista luoda demilitarisoitu alue. Ulkoinen verkko muodostuu ISP:stä palomuuriin, sisäinen verkko luodaan toisella verkkokortilla, ja demilitarisoitu alue luodaan kolmannella. Palomuurin on pystyttävä käsittelemään sekä demilitarisoidulle alueelle että sisäiseen lähiverkkoon menevä liikenne.


title: Demilitarisoitu alue (tietotekniikka)

text: Turvallisempi tapa on rakentaa kahta palomuuria käyttävä verkko. Ensimmäinen palomuuri ohjelmoidaan käsittelemään sekä demilitarisoidun alueen että sisäisen verkon liikenne. Toinen palomuuri käsittelee vain sisäisen verkon liikenteen. Tämä rakenne on kalliimpi ja monimutkaisempi, mutta paljon turvallisempi.


title: Demilitarisoitu alue (tietotekniikka)

text: Jotkut kotikäyttöön tarkoitetut reitittimet pystyvät käsittelemään ns. DMZ-isäntää. DMZ-isäntä on laite, jolla kaikki portit ovat auki, paitsi ne, jotka on määritelty toisin. Tämä ei kirjaimellisesti ole demilitarisoitua aluetta, koska se ei tuo tietoturvaa sisäisen verkon ja isännän välille. DMZ-isäntä pystyy siis ottamaan yhteyksiä verkon sisäisiin laitteisiin, mutta todellisissa DMZ-verkoissa palomuuri suodattaa sen liikenteen.


title: Karhulan kartonkitehdas

text: Karhulan kartonkitehdas (Korkeakosken kartonkitehdas) on pienehkö Sonoco-yhtiöön kuuluva kartonkitehdas Kotkan Korkeakoskella, noin 3 km:n päässä Karhulasta. Tehtaan perusti Karhula Ångsågs Ab. joka rakensi höyrysahan. William Ruth osti tehtaat vuonna 1881 ja vuonna 1890 hän rakensi toisenkin sahan alemmaksi joen suuhun. Kemiallinen metsäteollisuus käynnistyi vuonna 1887, kun tehtaaseen rakennettiin puuhiomo ja vuonna 1891 käynnistyi kartonkitehdas. Yritys on toiminut sittemmin Karhula Osakeyhtiö- Ahlström-, Alcore- ja Sonoco-Alcore-nimillä.


title: Karhulan kartonkitehdas

text: Kartonkitehdas tuottaa hylsykartonkia keskimäärin 71 000 t/a kapasiteetin ollessa 90 000 t/a. Raaka-aineena käytetään keräyskuitua. Tehdas tunnetaan myös nimellä Korkeakosken kartonkitehdas.


title: Karhulan kartonkitehdas

text: Karhulassa raskaita hylsyjä tuotetaan vuonna 2007 kahdella tuotantolinjalla, joilla työskentelee 17 työntekijää. Toinen linjoista on lajissaan maailman suurin. Kevyitä hylsyjä tuotetaan neljällä linjalla 16 työntekijän voimin. Vuonna 2007 sata vuotta täyttänyt kartonkikone on useaan kertaan modernisoituna ja uusittuna Sonocon automatisoiduin kartonkikone.


title: Karhulan kartonkitehdas

text: Lisäksi tehtaalle hankittiin vuonna 1950 uusi Jagenberg-pituusleikkuri, jonka leveys oli 2800 mm.Vuonna 1956 hankittiin Strecker-arkkileikkuri. Vuonna 1988 ostettiin Jagenberg-arkkileikkuri käytettynä USA:sta. Acelli toimitti uuden pituuleikkurin vuomma 2004.


title: Karhulan kartonkitehdas

text: Tehtaan tarvitsema lämpöenergia tuotettiin vuoteen 2008 saakka Warko-kattilalaitoksella, jossa oli 25 MW:n maakaasukattila. Nykyisin tehdas saa käyttöenergiansa Kotkan Energia Oy:n hyötyvoimalaitoksesta, joka polttaa syntypaikkalajiteltua jätettä.


title: Karhulan kartonkitehdas

text: Tehtaalla on ollut myös oma rautatie, joka on ollut yhteydessä yksityiseen Karhulan–Sunilan rautatiehen. Rataosuus on purettu. Tehtaalla on ollut myös omaa vetokalustoa, jotka on myyty.


title: Richard Layard

text: Richard Layard (s. 15. maaliskuuta 1934) on brittiläinen ekonomisti.


title: Richard Layard

text: Hänen teesejään on, että progressiivinen tuloverotus saattaa olla eräänlaista yhteiskunnallista haittaverotusta, koska se vähentää rikkauden mukanaan tuomia ulkoishaittoja. Suomessa hänen ajatuksiaan on lainannut muun muassa Osmo Soininvaara.


title: Richard Layard

text: Vuodesta 2000 Layard on istunut Labourin elinikäisenä päärinä parlamentin ylähuoneessa nimellä paroni Layard.


title: Lempäälän rautatieasema

text: Lempäälän rautatieasema (lyhenne Lpä) on Suomen rataverkon liikennepaikka Lempäälässä rataosalla . Asemalla pysähtyy pääradan R-lähijunien ohella myös osa Intercity-junista. Laitureilla on matkustajien suojaksi tarkoitetut sadekatokset ja liikenneinformaationäytöt. Helsinkiin liikennöidään raiteelta 1 ja Tampereelle raiteelta 3. Aseman ohittavat junat käyttävät raidetta 2.


title: Lempäälän rautatieasema

text: Lempäälän rautatieasema oli yksi Hämeenlinnan ja Tampereen välisen rataosan IV luokan rautatieasemista samanaikaisesti sen kanssa 22. kesäkuuta 1876 käyttöön otettujen Parolan, Kuurilan ja Viialan asemien ohella. Näistä Lempäälä on ainoa, jossa alkuperäinen asemarakennus on säilynyt nykypäiviin saakka. Lempäälästä oli muodostunut liikenteen solmukohta jo ennen rautatien tuloa, kun Lempäälän kanava oli valmistunut vuonna 1874. Ennen Toijala–Valkeakoski-radan rakentamista ainoa maayhteys pääradan varresta Valkeakoskelle kulki Lempäälän kautta. Lempäälän aseman alkuperäisenä nimenä oli vuoteen 1897 saakka Lempoinen (ruots. Lembois).


title: Lempäälän rautatieasema

text: Lempäälän vanha vuonna 1876 valmistunut asemarakennus on säilynyt mutta ei enää alkuperäisessä käytössä. Rakennuksen suunnitteli arkkitehti Knut Nylander ja sitä laajennettiin Bruno Granholmin piirustusten mukaan vuosina 1908 ja 1922. Nykyisin Lempäälän kunnan omistamalla vanhalla asemalla toimii Lempäälän käsityökeskus ja Ratapuoti. Vastapäätä vanhaa asemaa radan toisella puolella sijaitsi aikanaan myös puinen tavaramakasiinirakennus joka purettiin 1980- ja 1990-lukujen vaihteessa. Tavaraliikenne Lempäälän asemalla lopetettiin vuonna 1993.


title: Lempäälän rautatieasema

text: Lempäälän uudessa, vuonna 1980 valmistuneessa rautatieasema/virastotalossa, jossa toimii poliisiasema, kirjasto ja työvoimatoimisto, toimi VR:n lipunmyynti 1990-luvun loppupuolelle. Rakennuksen omistaa kiinteistöyhtiö, ja Lempäälän rautatieasema on Suomen ainoa, jossa rautatien asetinlaite on sijoitettu yksityisen omistamaan rakennukseen.


title: Vaarallisella alueella

text: Vaarallisella alueella ("On Deadly Ground") on vuonna 1994 ensi-iltansa saanut toimintaelokuva. Elokuvan ohjasi Steven Seagal ja hän näyttelee itse myös pääosaa.